2019.05.10 | Янгиликлар\nМазкур анжуманнинг очилиш маросими пойтахтимиздаги “Пахтасаноат Илмий Маркази” меҳмонхонасида бўлиб ўтди. Тадбирда «GLOZ82 Ҳуқуқий маданиятни қўллаб-қувватлашга қаратилган Доҳа Декларациясининг амалга оширилиши бўйича Глобал дастур», Бирлашган Миллатлар Ташкилотининг Наркотик моддалар ва жиноятчиликка қарши кураш бўйича бошқармасининг Марказий Осиёдаги ваколатхонаси (UNODC ROCA) вакиллари иштирок этди.\nУч кун давомида ўтказиладиган анжуманда иштирокчилар дипломатлар каби БМТнинг расмий тилларида фаолият олиб боради. Бу эса ўз навбатида ўқувчиларнинг хорижий тилларни чуқур ўзлаштиришига ўз ҳиссасини қўшади. Шу билан бирга ўғил-қизларнинг салоҳиятини халқаро даражада кўрсатиб бериш учун замин яратади.\nМазкур анжуман икки қўмита, яъни БМТ Бош Ассамблеяси ҳамда Жиноятчиликни олдини олиш ва адолатли судлов бўйича БМТ Конгрессини симуляция қилади.\nТаъкидлаш жоизки, анжуманнинг бош мақсади Бирлашган Миллатлар Ташкилотининг расмий учрашувлари андозасида ўтишини таъминлашдир. Аҳамиятлиси, анжуман ўқувчиларни дипломатик соҳадаги ечимлар, қийинчиликлар ва энг яхши тажрибаларни ўрганиш мақсадида бирлаштиради. Анжуман мамлакатимизнинг барча ўқувчи-ёшларини БМТ фаолияти ва уни иш юритиш тизими билан таништириб, уларга омма олдида нутқ сўзлаш, муаммоларини ечиш, дипломатик музокара олиб боришни ўргатади. Қолаверса, халқаро билим ва тажрибаларни бериш орқали уларни давлатимиз ривожига ҳисса қўшиш, келгусида халқаро ҳамжамият олдида юртимиз нуфузини янада оширадиган кадр ҳамда ижтимоий масъулиятли фуқаролар бўлиб етишиш йўлида бирлаштиради.\nЭътиборлиси, мазкур анжуманда иштирок этиш бўйича танлов элон қилингач, республикамиз бўйича 3000 га яқин ўқувчи унда иштирок этиш истагини билдириб, ҳужжат топширган. Ҳудудий ҳамда республика танлови комиссияси орқали энг билимли ва қобилиятли 70 нафар ўқувчилар анжуман Низоми асосида саралаб олинди.


Танланг Муқимова М.З. Х.Ёдгоров\nКонституция - инсон ҳуқуқ ва эркинликларининг кафолати\nҲар бир халқ, миллат ўз истиқлолига эришганидан сўнг жаҳонда янги мустақил давлат сифатида ташкил топганлиги, мақсади, келажак истиқболларини Конституцияда белгилаб қўяди.Чунки дунёдаги мавжуд конституцияларнинг барчаси уларни ижод этган халқнинг, миллатнинг сиёсий тафаккури, маънавияти ва маданияти билан узвий боғлиқдир.\nЎзбекистон Республикаси конституцияси - сайлов тизимининг ҳуқуқий асоси\nЎзбекистон Республикаси конституцияси - сайлов тизимининг ҳуқуқий асоси Ўзбекистон Республикаси демократик ҳуқуқий давлат қуриш ва фуқаролик жамиятини шакллантиришни ўз олдига мақсад қилиб қўйган экан, бу инсон ҳуқуқларини олий қадрият деб тан олиш ва уларни таъминлашдир. Инсон ҳуқуқларини таъминлаш эса, фуқароларнинг сиёсий бирлашмаси бўлмиш халқ ҳокимиятининг ягона манбаи деб Конституциянинг 7-моддасида тан олиниши ва ўз ҳокимиятини амалга ошириш учун унга зарур бўлган қонун ҳужжатлари орқали шароитлар яратишдир. Буни амалга оширишга қаратилган энг муҳим қоидалар сифатида мамлакатдаги сайловга оид қонун ҳужжатларини келтириш мумкин. Мамлакатимизда амалга оширилаётган тизимли ва дадил ислоҳотлар самарасида миллий сайлов қонунчилиги ва амалиёти демократик талаблар ва умумэътироф этилган халқаро стандартларга уйғунлаштирилиб, самарали сайлов қонунчилиги базаси шакллантирилди. 2019 йилнинг 25 июнида Сайлов кодекси амалиётга киритилгач, сайловларнинг ҳуқуқий асослари янада мустаҳкамланди. Фуқаролар, сиёсий партияларнинг сайлов жараёнларида эркин ва фаол иштирок этиши учун ташкилий-ҳуқуқий, моддий-техник шарт-шароит, уларнинг сайлаш ҳуқуқларини тўла амалга оширишининг ишончли кафолатлари яратилди. Демократик давлатда сайловлар давлат ҳокимиятини ташкил қилишда асосий ўрин эгаллайди. Ҳар бир давлатда турли ҳил фикрлар ва хоҳишлар, эхтиёж ва талаблар мавжуд; сайловлар эса инсонларнинг шу ижтимоий кайфиятларини ифода этилишини таъминлаб беради. Демократик жамиятда сайловлар инсонлар хоҳишини амалга оширишнинг ягона гаровига айланади. Ўзбекистон Республикаси Конституциясининг XXIII боби сайлов тизимига бағишланган. Конституциянинг 117-моддасига мувофиқ, Ўзбекистон Республикасининг фуқаролари давлат ҳокимияти органларига сайлаш ва сайланиш ҳуқуқига эгадирлар. Демак, сайлов тизими фуқароларга нафақат ўз овозлари билан сайлаш орқали, балки ўз номзодларини қўйиб, сайланиш орқали ҳам давлат ҳокимияти вакиллик органини ташкил қилишда иштирок этишлари мумкин. Айтиб ўтиш жоизки, бунда сайланиш ҳуқуқи сайлаш ҳуқуқини чеклаб қўймайди. Сайловларнинг умумийлиги деганда, сайловларда жинси, ирқи, миллати, тили, дини, ижтимоий келиб чиқиши, эътиқоди, шахсий ва ижтимоий мавқеидан қатъи назар Ўзбекистон Республикасининг 18 ёшга тўлган барча фуқароларининг иштирок этиши тушунилади. Конституцияда фуқароларнинг овоз бериш ҳуқуқи, ўз хоҳиш иродасини билдириш тенглиги ва эркинлиги қонун билан кафолатланиши мустаҳкамлаб қўйилган. Ўзбекистон Республикасининг Сайлов кодекси Ўзбекистон Республикаси фуқароларининг тенг сайлов ҳуқуқларини кафолатлайди. Ягона истисно шундан иборатки, суд томонидан муомалага лаёқатсиз деб топилган фуқаролар, шунингдек суд ҳукми билан озодликдан маҳрум этиш жойларида сақланаётган шахслар сайланиши мумкин эмас. Шу жумладан, суд томонидан муомалага лаёқатсиз деб топилган фуқаролар, шунингдек оғир ва ўта оғир жиноятлар содир этганлиги учун суднинг ҳукми билан озодликдан маҳрум этиш жойларида сақланаётган шахслар сайловда иштирок этмайди. Бошқа ҳар қандай ҳолларда фуқароларнинг сайлов ҳуқуқларини тўғридан-тўғри ёки билвосита чеклашга йўл қўйилмайди. Конституциянинг 117-моддасида айтиб ўтилганки, ҳар бир сайловчи бир овозга эга. Овозларнинг тенглиги қоидаси шуни англатадики, ҳар бир сайловчи бир марта овоз беради. Сайловлар тенглик билан бир қаторда, умумий ва тўғридан-тўғри сайлов ҳуқуқи асосида овоз бериш йўли билан ўтказилади. Тўғридан-тўғри сайлов ҳуқуқи деганда, Ўзбекистон Республикаси Президентининг, Ўзбекистон Республикаси Олий Мажлис Қонунчилик палатаси, Қорақалпоғистон Республикаси Жўқорғи Кенгеси ва ҳалқ депутатлари маҳаллий кенгашлари депутатларининг сайловчилар томонидан бевосита, тўғридан-тўғри сайланиши тушунилади. Чет мамлакатлар сайлов тизимида шундай ҳолатлар ҳам борки, сайловчилар ўз вакилларини сайлайдилар, бу вакиллар эса президентни ёки депутатларни сайлайдилар. Бу ҳолда сайловлар бевосита эмас, балки билвосита, тўғридан-тўғри эмас, балки поғона орқали амалга оширилади. Ўзбекистон Республикаси фуқаролари эса овозга қўйилган номзодга тўғридан-тўғри овоз бериш орқали ўз сайлов ҳуқуқларини амалга оширадилар. Бундай сайлаш усули мамлакатимизнинг таркибий тузилишига, қолаверса, унинг бошқариш тизимига ҳам мос келади. Шу модданинг ўзида айтиб ўтилганидек, сайлов ҳуқуқи фақат яширин овоз бериш орқали амалга оширилади. Бу дегани сайлов жараёнларида ижтимоий сўровларнинг маълумоти тарқатилмайди ва сайловчилардан улар кимга овоз берганликларини сўраш қатъиян ман этилади. Зеро, бундай аралашувлар овоз беришнинг яширинлиги принципи ва сайловчиларнинг ўз хоҳиш-иродаларини билдиришларига зиддир. Сайлов тизимининг конституциявий асослари қаторига сайлов муддатлари ҳақидаги нормалар ҳам киради. Унга биноан, Ўзбекистон Республикаси Президенти сайлови, Ўзбекистон Республикаси Олий Мажлисининг Қонунчилик палатасига ҳамда Қорақалпоғистон Республикаси Жўқорғи Кенгесига, вилоятлар, туманлар, шаҳарлар давлат ҳокимияти вакиллик органларига сайлов тегишинча уларнинг конституциявий ваколат муддати тугайдиган йилда - октябрь ойи учинчи ўн кунлигининг биринчи якшанбасида ўтказилади. Сайлов кунини маълум бир санага эмас, балки ҳафта кунига бириктириб қўйилиши бир томондан сайлов кунининг муҳимлигини таъминласа, иккинчи томондан сайлов куни ҳафтанинг иш кунига тўғри келиб қолиши ва фуқароларнинг сайловдаги иштирокини сусайтиришининг олдини олади. Ўзбекистон Республикаси Конституциясида сайланиш ҳуқуқи бўйича муддатларга оид талаблар Ўзбекистон Республикаси Президенти лавозими, ҳамда Ўзбекистон Республикаси Олий Мажлисининг Қонунчилик палатаси депутати, шунингдек Ўзбекистон Республикаси Олий Мажлисининг Сенати аъзолигига сайланаётган шахсларга нисбатан ҳам белгиланган. Унга кўра Ўзбекистон Республикаси Президенти лавозимига ўттиз беш ёшдан кичик бўлмаган, бевосита сайловгача камида 10 йил Ўзбекистон ҳудудида муқим яшаётган Ўзбекистон Республикаси фуқароси, сайланиши мумкин. Ўзбекистон Республикаси Олий Мажлисининг Қонунчилик палатаси депутати ёки Ўзбекистон Республикаси Олий Мажлисининг Сенати аъзолигига сайланаётганларга нисбатан эса сайлов куни йигирма беш ёшга тўлганлик ҳамда камида беш йил Ўзбекистон Республикаси ҳудудида муқим яшашлик талаб этилади. Бу талаблар ҳам ёш, ҳамда Ўзбекистон Республикаси ҳудудида муқим яшашнинг энг кам муддатларини белгилаб беради ва бу талабларни бажармаганлар сайловларда ўз номзодлари билан иштирок этишларига йўл қўйилмайди. Сайловларни ўтказиш сайлов эълон қилинган дақиқадан то овоз бериш натижаларини аниқлашга қадар бир нечта босқичларда амалга оширилади. Бу босқичлар сайлов жараёнларида ҳуқуқий ўзаро муносабатларнинг мураккаб тизимини ташкил этади, яъни унда сайловчилар, оммавий ахборот воситалари, сиёсий партиялар, жамоат ташкилотлари ва сайловларни ўтказиш билан боғлиқ давлат органлари иштирокининг таъминланишини белгилайди. Хулоса қилиб шуни айтиш жоизки, Ўзбекистон Республикасида сайлов ҳуқуқининг Конституция даражасида мустаҳкамлаб қўйилиши бу биринчи навбатда инсонлар хоҳишини амалга оширишнинг кафолатидир, қолаверса, ҳалқнинг эркинлиги - унинг ўз тақдирини ўзи белгилаши имконига эга эканлигининг гаровидир.Ўзбекистон Республикаси Конституциявий судинингэксперти Б.Жамалов\nБолаларни асранг, одамлар!\nЙўл бўйида қийғос очилмиш гулхайрининг оқ, қизил-нопармон гуллариқизчани доим ҳайратга соларди. Уларни қўлчалари билан сийпалаб, “яхшигуллар, чиройли гуллар”, дея пичирлаб суйиб эркалар эди.\nСудьянинг лаёқатлилиги суд ҳимоясида бўлиш ҳуқуқининг кафолатидир\nСудлар одил судловни амалга оширишда ва қарорлар қабул қилишда у ёки бу даражада ҳар қандай соҳадаги фуқаролар ва юридик шахсларнинг фаолиятига таъсир кўрсатишлари мумкин. Бунда эса судья томонидан қабул қилинадига қарор қонуний, адолатли ва асослантирилган бўлиши талаб этилади.\nҲусн тўйда, одоб кунда керак !\nCуд-ҳуқуқ тизимида олиб борилаётган туб ислоҳотлар судьяларга қатор ижтимоий ва моддий имтиёзлар бериши баробарида лавозимигаҳар жиҳатдан муносиб бўлишдек мажбурият ҳам юклайди. Чунки, жамоатчиликнинг суд ҳокимиятига бўлган ишончи судьянингпрофессионал салоҳиятидан ташқари профессионал маданиятига ҳам боғлиқ. Иккинчидан, судьялар доим жамоатчилик марказида бўлиб,уларга бўлган эътибор ижтимоий фаол бўлган бошқа касб эгаларидан кам эмас.\nСудьялик улкан масъулият демакдир.\nСудьяларнинг вазифаси ва масъулияти, жамиятда адолатни қарор топтиришдаги ўрни, инсон судья бўлиб ишлаши учун қандай талабларга жавоб бериши лозим, деган масала кишилик тараққиётининг барча даврида кенг жамиятчилик эътиборида бўлиб келган. Шунингдек, судьяларни танлаш масаласига ҳам ўта муҳим масала сифатида қараб келинган.\nСудья- чуқур ҳуқуқий билим ҳам катта амалий кўникма эгаси бўлиши лозим.\nДарҳақиқат, одил судлов самарадорлиги судьяларнинг бой билим даражаси ва амалий кўникмаларига боғлиқлиги бугунги тараққиётимизнинг барча жабҳаларида демократик ўзгаришлар, жадал ислоҳотлар амалга оширилаётган шиддатли давримизда янада теранроқ намоён бўлмоқда. Албатта, бу ислоҳотлар жараёнида одил судловни амалга ошириш ваколати юкланган судьялар зиммасида улкан вазифалар мавжудлигидан далолатдир.


Нега камбагалсиз? Муаммо нимада? » Бой бўлишни истаганлар учун\nbiznestrener.uz » Ёш тадбиркорлар » Нега камбагалсиз? Муаммо нимада?\nВақти: 4-01-2013, 12:15\nАйтадиларки, пулга ҳирс қўйиш барча балоларнинг бошидир. Аммо, худди шу фикрни пулсизлик ҳақида ҳам айтиш мумкин.\nАгар камбағал одамдан: "Нега фаровон яшашни уддалай олмаяпсан?", — деб сўрасангиз, саволингизга яхшигина жавоб топиб беради. Ҳар бир камбағалнинг ўзини оқлаш учун баҳонаси бор. Кимдир: "Тақдирим шу экан. Омадим келмаяпти!", — дейди. Яна биров мамлакатдаги аҳволни рўкач қилади. Учинчиси бой бўлиш истаги йўқлигини айтади. Кимдир ота-онасига айбни юклайди, менга яхши таълим-тарбия бера олишмаган, дейди. Кўпчилик мактабда берилаётган таълимнинг нотўғрилигидан нолийди: ахир у ерда пул топишни ўргатишмайди-да!\nПулга муносабат қандай шаклланади? Кўпинча у ота-онангиз ва атрофингиздагиларнинг сизга кўрсатган ибрати орқали тарбияланиб боради. Уларнинг пул ҳақида қандай ўйлашлари ва уни қандай сарфлашлари болалигингизданоқ сизда пулга муносабатни шакллантириб боради. Ва албатта, ўзингизнинг орзуларингиз ва шахсингизга берган баҳонгиз, ишончингиз ҳам бу борада муҳим аҳамиятга эга.\nПул масаласида фарзандларга уч хил тарбия берилади:\n"Пул - ёмон нарса. Усиз ҳам яшаса бўлади".\n"Пул? У нима ўзи?" (яъни ота-оналар маълум ёшга етгунча болалар пул нималигини умуман билмаганлари маъқул, деб ҳисоблайдилар, худди жинсий тарбия каби).\n"Пул - бу жиддий масала. Уни ишлатишни билиш керак". Бу - энг тўғри тарбия.\nКўп инсонларнинг онги ёшлигиданоқ қашшоқликка тайёрлаб борилади. Мактабда "пул қаердан пайдо бўлади?" деган саволга жавоб берилмайди. Шунинг учун бола мактабни пул ҳақида унга қадам қўйганидаги каби содда ва кўпинча нотўғри тасаввурлар билан битириб кетади. У бутун умр пул ҳақидаги оддий, аммо жуда муҳим тушунчалардан бехабар яшайвериши мумкин. Оқибатда нима хоҳлаётганини ўзи ҳам билмайдиган ношудга айланади-қолади.\nТаги тешилган этикда юриб, хароба уйда яшаб, инсон аста-секин қашшоқликка кўникиб қолиши мумкин. Ўзининг қашшоқлигида дунёни айблайвериб, охири ўзи билан ўзи овора майдакаш, аламзадага айланади.\nКузатиб туриб, одамларнинг кўпчилиги бутун умр ўзини-ўзи қашшоқлаштириб бораётганига гувоҳ бўлиш мумкин. Улар ғайришуурий тарзда камбағаллик одатларига амал қилиб борадилар. Арзимас ҳақ тўланадиган иш учун жонларини жабборга бериб ишлайдилар. Аслида эса аксинча бўлиши, ўйнаб-кулиб қилган ишлари учун катта пул олишлари лозим эди. Улар кенг тарқалган, аммо нотўғри бир қоидага амал қиладилар, яъни "бошқалар менинг меҳнатим баҳоси қанчалигини биладилар" деб ўйлайдилар. Улар пул жамғариш нима эканлиги ҳақида умуман тасаввурга эга эмаслар. Топилган маблағни дарҳол жой-жойига сарфлаш - мана уларнинг асосий шиорлари. Пулни бирор ишга жалб қилиш, айлантириб, фойда олиш ҳақидаку, умуман гапирмаса хам бўлади. Пулини топган заҳоти майда-чуйдаларга сарфлаб юборадиганларда молиявий инвестиция учун имкон ҳам бўлмайди-да!\nАслида маблағни кун сайин кўпайтириб бориш жуда мушкул иш эмас. Аммо ҳеч нарса қилмай, қўл қовуштириб ўтириш барибир осонроқда! Ҳар ойда маълум маблағни тежаб бориш наҳотки шунчалар қийин бўлса? Йўқ, ундай эмас. Аммо бир неча лаҳзалик лаззат учун пул сарфлаш осонроқда... Миллионер одам ҳеч қачон "катта пул топиш мумкин эмас", деб ўйламайди. Камбағал одам эса кичик миқдордаги пулни топиш осонроқ, деб ўйлайди.\nЎйлаб кўринг, сўнгти йил давомида кўпроқ пул топиш учун, даромадингизни орттириш учун нима қилдингиз? Сўнгги ой давомида-чи? Мен айнан амалий ҳаракатни назарда тутаяпман, орзулару режаларни эмас.\nЭслай олмаяпсизми? Мана сизнинг муаммоингиз қаерда! Мана — ичингиздаги сизни тарк этишни истамаётган қашшоқ!\nСиз ўзингизни бойликдан айириб турган тўсиқдан ҳатлаб ўтинг. Кимларгадир нисбатан аҳволингиз яхшилиги ҳақидаги хаёлларга чек қўйинг. Энди сизнинг шиорингиз: "Улардан нимам кам?" бўлмоғи керак. Ҳаёт тарзингизни тубдан ўзгартиришга жазм этинг. Ёдингиздами, болалигингизда илк қадамларингизни қўяётганингизда кўп қоқилиб, йиқилгандингиз. Ўшанда бирор ерингиз кўкариши ёки тилинишидан қўрқмагандингиз-ку.\nАксар бойлар ҳаммасини нолдан бошлашган. Улар ўз мақсадларига етгунларича узоқ ва қийин йўлни босиб ўтганлар. Аммо улар ўша бошланғич нуқтадан илгарилай олдилар ва энди чўққида турибдилар.\nҚўлингизда кутилмаганда катта маблағ пайдо бўлиб қолиши мумкин. Халқда буни "аҳмок пуллар" дейишади. Асосийси, уларни тўғри ишлата билинг. Бошланғич катта капиталга эга бўлганларнинг кўпчилиги бугунга келиб ҳеч ким эмас. Чунки улар қўлларида бор имкониятни, бошларига қўнган омад қушини учириб юборганлар, яъни пул сарфлашни билмаганлар.\nСпортчи, фотомодел, эстрада қўшиқчиларини олинг. Бу касбларнинг умри узоқ эмас, аммо даромади катта. Лекин катта даромад олиш, бу ҳали бадавлат турмуш кечириш дегани эмас. Дунё тажрибасидан маълумки, бундай юлдузларнинг кўпчилиги умрларини аянчли бир тарзда тугаллайдилар. Чунки улар пул сарфлашни билишган, уни кўпайтиришни эса билишмаган.\nПеле билан бир командада Гарринча исмли футболчи ҳам ўйнарди. Унинг Пеледан ҳеч кам жойи йўқ, баъзи ўринларда ҳатто ундан устун ҳам эди. Аммо Пеле футболни тугатиб, нафақага чиққач, пулларини фойдали бизнесга жалб қилди ("Кафе Пеле"нинг рекламасини эслайсизми?) ва фароғатда яшаб юрибди. Гарринча эса пулларини ичиб тугатди ва умрининг охирини кўчаларда дайдиб ўтказишга мажбур бўлди.\nТенг имкониятга эга бўла туриб, уларнинг бири пул топишни билди, бошқаси эса фақат сарфлашни. Ҳа, одам қашшоқлик психологиясига эга бўлса, ҳеч нима қила олмас экан. Фақат пул сарфлаши мумкин, холос.\nПулларни сақлаб қолиш учун уларга муносабатингизни ўзгартиришингиз лозим. Фақат сарфлаш мумкин эмас. Шунингдек, кўпроқ олиш имконияти бўлган жойда камига қаноат қилмаслик керак.\nТасаввур қилинг, ер остида пул денгизи бор. Ундан пул булоқлари оқиб чиқмоқда. Ўзингизнинг булоғингизни топинг ва унинг ёнида қудуқ ҳосил қилинг. Энди шу тасаввурни ҳаётга тадбиқ этиб кўринг. Шунда кўп ўтмай сизда пул қудуғи, балки пул омбори ҳам пайдо бўлади.\nМенга атрофдагилар ёки ҳукумат ёрдам беради, деб ўйлаяпсизми? Бекорга умид қилаяпсиз! Пул топиш -сизнинг муаммоингиз. Сизнинг фаровон яшашингиз ўзингиздан бошқа ҳеч кимга керак эмас. Ҳа, бошида ёлғиз бўласиз. Аммо ... кучингизни тўпланг ва оёққа туринг!\nОрқага Фикр: 4633\nКИМГА ВА ҚАНДАЙ ҚАРЗ БЕРИШ КЕРАК?


Афғонистон йўли Ўзбекистондан ўтади\n14 май 2021, Тошкент вақти: 21:11\nАфғонистондаги ўн минглаб АҚШ ҳарбийлари таъминоти ва пировард ғалабаси учун АҚШ га Ўзбекистон билан ҳарбий ҳамкорлик¸ имкони бўлса¸ ўзбек ҳаво базасига қайтиш бугун ҳар қачонгидан-да муҳим кўринади.\nБиринчи иш кунида Афғонистонда тинчлик ўрнатиш масаласини муҳокама қилар экан президент Барак Обама¸ унга қўшни Ўзбекистон билан гаплашиладиган тилни белгилаб олишга мажбур.\nАҚШ Президенти Барак Обама ўз сайловолди кампаниясида Оқ уйга келадиган тақдирда 16 ой ичида Ироқдан қўшинларни олиб чиқиш ва халқаро террорга қарши курашнинг асосий диққатини Афғонистонда толибон ва Ал-Қоидани тор-мор этишга қаратишини ваъда қилиб келди.\n20 январ куни қасамёдга келтирилганидан кейин президент сифатида қилган биринчи нутқида ҳам, Обама бу ваъдаси устидан чиқишини таъкидлади.\n- Биз масъулиятли тарзда Ироқни ўз халқи ихтиёрига топшириш ва Афғонистонда барқарор тинчлик ўрнатиш ҳаракатларини бошлаймиз, деди Обама.\nИроқ ва Афғонистонга оид бу баёноти шунчаки гап эмаслигининг исботи сифатида, Обама ўзининг президент сифатида биринчи тўлиқ иш кунида хавфсизлик бўйича маслаҳатчиларини тўплаб, масалага оид янги стратегияни муҳокама қиладиган бўлди.\nХалқаро террорчиликка қарши АҚШ етакчилигидаги курашнинг асосий жабҳасини Афғонистонга кўчириш ҳозирча аниқ стратегияси бўлмаган янги маъмурият учун биринчи навбатда у ердаги АҚШ ҳарбий контингентини оширишни назарда тутади, демоқда таҳлилчилар.\nЛондондаги халқаро муносабатлар қироллик институтининг Евроосиё масалалари бўйича таҳлилчиси профессор Юрий Фёдоров гапиради.\n- АҚШнинг Афғонистондаги янги стратегияси ҳақида гапирсак, Барак Обама ва унинг ҳарбий қўмондонлари Афғонистондаги жараёнларни қайси томонга буришини ҳозирча ҳеч ким фаҳмлаб улгургани йўқ.\nҲозирча аниқлаб олинган қадам 1¸5 йил давомида Ироқдан олиб чиқилган қўшинлар ҳисобидан Афғонистондаги контингентни кенгайтиришдан иборатдир, дейди лондонлик таҳлилчи.\n2005 йилгача Афғонистондаги АҚШ ва НАТО қўшинлари таъминотининг каттагина қисми Ўзбекистон орқали амалга оширилган.\nАндижон воқеаларидан кейин собиқ президент Жорж Буш маъмурияти Қарши-Хонобод базасидан мосуво қилинди ва қўшинлар таъминоти, асосан ҳарбий ускуна ва қурол-аслаҳаларнинг 75 фоизи Покистон орқали транзит қилина бошлади.\nКейинги бир йил давомида Покистондаги жангарилар мамлакат ҳудудидан ўтадиган АҚШ юкларига ҳужумларнинг шиддатини оширди ва Афғонистондаги операцияларнинг боришида қийинчиликлар пайдо бўла бошлади.\nАйни вазиятда, Обама чоршанба куни ўтказаётган хавфсизлик кенгаши мажлисида, Афғонистондаги қўшинлар таъминоти учун муқобил транзит йўллар масаласини муҳокама қилиши кутилмоқда.\nАфғонистонга борадиган муқобил йўллар эса Марказий Осиёдан ўтади, бу йўлларнинг АҚШ ва НАТО учун энг қулайи Ўзбекистондан ўтади, демоқда ҳарбий таҳлилчилар.\nМосквалик ҳарбий шарҳловчи Павел Фельгенҳауэр янги Оқ уй маъмурияти учун Ўзбекистоннинг аҳамияти ошади, деб башорат қилаётганлардан бири.\n- Албатта, мавжуд вазиятда Ўзбекистон муҳим рол ўйнай бошлайди. Афғонистондаги АҚШ ва НАТО қўшинлари сони ошиб борар экан, уларнинг таъминоти ҳам ошиб боради.\nПокистондаги муаммоларни инобатга олсак, Ўзбекистон ва Марказий Осиёдаги бошқа давлатларнинг аҳамияти ошишини билиб олиш қийин эмас.\nБу ҳақда ҳафта бошида Марказий Осиё давлатларига қилган сафари чоғида АҚШ марказий штаби қўмондони Дэвид Петреус ҳам қайта-қайта таъкидлади. У Россия, Каспий бўйи давлатлари ва Марказий Осиё орқали транзитни йўлга қўйиш эҳтимоллари ҳақида гапирди.\nЛекин охир-оқибат бу йўлларнинг барчаси Ўзбекистонга келиб туташади ва бу мамлакат транзит йўлидаги Афғонистонга бевосита туташ бўлган бўғин бўлиб қолади.\nҲозир Ўзбекистон немислар ва французлар томонидан транзит йўл сифатида ишлатилмоқда.\nЎзбекистоннинг охир-оқибат АҚШ ҳарбий юклари учун транзитнинг ҳам асосий йўналиши бўлиб қолиши турган гап, дейди москвалик ҳарбий таҳлилчи.\n21 январ куни Обама Оқ уйга чақирган мажлисда АҚШ Марказий штаби қўмондони Дэвид Петреус ҳам қатнашади.\nПетреус ўтган ҳафта охири ва жорий ҳафта бошида Қозоғистон, Туркманистон, Тожикистон ва Қирғизистонга сафар қилди. Бироқ бу гал Ўзбекистон Петреус сафари доирасига кирмади.\nҲарбий таҳлилчи Фельгенҳауэр, бунинг сабаби Петреуснинг Тошкентга сафари аввалдан тайёрланмаганлигидан бўлиши мумкин, деган тахминни илгари сурмоқда.\nЛондонлик таҳлилчи Фёдоров эса, балки Петреус 21 январ кунги мажлис ўтиб олишини кутиб тургандир, Обама маъмуриятидан Тошкентга аниқ мужда олиб келмоқчидир, демоқда.\nБундан ташқари, дейди профессор Фёдоров, 22-23 январ кунлари Россия Президенти Дмитрий Медведевнинг Тошкентга давлат ташрифи режалаштирилган ва Вашингтон айнан бу ташриф натижалари нима бўлишини кутаётган бўлиши мумкин.\n- Президент Каримов ўзига хос равишда қандайдир кутилмаган қарорларни қабул қилиши мумкин. Вашингтондагилар Москва ва Тошкент етакчиларининг учрашуви нима билан тугашини кутиб тургани эҳтимолдан холи эмас, дейди профессор Фёдоров.\nБарак Обама сешанба куни қасамёд қилиб бўлгач, ўз президентлиги даврида Американинг демократия ва озодлик қадриятларига содиқ қолажагини ваъда қилди.\nЛекин таҳлилчилар, демократия ва инсон ҳуқуқларини поймол этгани учун Ғарбда танқид қилинадиган Каримов ҳукумати билан муносабатларда Обама учун бу қадриятларни хавфсизлик масалаларидан устун қўйиш мушкул бўлади, деган фикрда.\n- Афғонистондаги вазият мураккаблашиб борар экан Ўзбекистоннинг у ердаги операциялар учун аҳамияти ҳам ошиб боради ва Вашингтоннинг Ўзбекистондаги инсон ҳуқуқлари вазиятига кўз юмишдан бошқа иложи қолмайди¸ дейди Лондондаги халқаро муносабатлар қироллик институти профессори Фёдоров.


ШАЛПАНҚУЛОҚЛИКНИ ТИББИЁТ ЙЎЛИ БИЛАН ТЎҒРИЛАШ МУМКИНМИ? » O'zbekiston musulmonlar idorasi Qashqadaryo viloyati vakilligi rasmiy sayti\nШАЛПАНҚУЛОҚЛИКНИ ТИББИЁТ ЙЎЛИ БИЛАН ТЎҒРИЛАШ МУМКИНМИ?\n20-02-2021, 17:10 43 Ўқиш режими + -\nАссалому алайкум. Ёшим 24да. Шалпангқулоқликни тиббиёт йўли билан тўғрилатиб олсам бўладими?\nВа алайкум ассалом. Сиз сўраган савол бевосита пластик жарроҳлик амалиётига тааллуқли бўлгани боис сизга қуйидагиларни тақдим қиламиз:\nПластик жарроҳликнинг жоиз ва ножоиз турлари бор:\n- Жоиз турига туғма ёки ҳаёт давомида орттирилган нуқсонларни кетказиш ва даволаш киради.\n- Ножоиз турига мўътадил, соғлом аъзони янаям чиройли қилиш мақсадида катта ё кичик қилиш ёки бошқа шаклга киритиш киради. Пластик жарроҳликнинг ножоиз тури шариъатимизда катта гуноҳ бўлиб, Аллоҳ таоло яратган хилқатни ўзгартириш ҳисобланади. Бу ишни қилган ҳам, қилдирган ҳам Пайғамбаримиз саллаллоҳу алайҳи васаллам томондан ланатлангандир.\nЗарурат юзасидан қилинадиган пластик жарроҳликка таъна аъзосини ўз вазифасига қайтариш, моддий ёки маънавий зарар бўлса, ортиқча бармоқни олиб ташлаш ёки ёпишиб қолган бармоқларни ажратиш, қийшиқ бурунни тўғрилаш, соч экиш ва шунга ўхшаш амалиётлар киради. Бундай нуқсонлар куйиш, касаллик ва бошқа сабаблар билан пайдо бўлган бўлса ҳам, уни пластик жарроҳлик йўли билан даволаш жоиз. Чунки даволаниш ҳанафий ва моликий мазҳабида мубоҳ иш бўлса, шофеъий ва баъзи ҳанбалийлар наздида мустаҳабдир (“Фатҳу бабил иная” китоби ва “Кувайт фиқҳ энциклопедия”си). Шу каби зарарли ортиқча вазнни камайтиришнинг жарроҳликдан бошқа йўли қолмаса, инсонга безарар бўлиш шарти билан пластик жарроҳлик жоиз бўлади. Аъзоларнинг асли ҳолига келтириш эса Аллоҳ таолонинг қуйидаги сўзига тўғри келади:\nПайғамбаримиз саллаллоҳу алайҳи васаллам Аржафа ибн Асъад разияллоҳу анҳунинг урушда бурни кесилиб кетганида кумушдан, кумуш мос келмагач тиллодан бурун қилиб олишга рухсат берганлар (Имом Термизий ривоятлари).\nЖоиз бўлган жарроҳликда ҳам, бошқа аъзоларга зарар етмаслиги ёки кутилган фойдадан каттароқ зарар келмаслиги керак. Бу амалиётлар беморнинг рухсати билан ўз соҳасининг моҳир кишилари томонидан амалга оширилади.\nСоғлом аъзоларни ҳою-ҳавасга берилиб, ўзгаларга тақлид қилиб юз шакли ёки рангини ўзгартириш, бурун, лаб ёки кўкракни катта ёки кичик қилиш каби ишлар шаръан жоиз эмас. Зеро шайтон инсонларга Аллоҳ таоло яратган нарсаларни ўзгартиришга буюради, Қуръони каримда шундай дейилади:\nАбдуллоҳ ибн Масъуд разияллоҳу анҳудан бу мавзуда шундай ривоят қилинади:\n“Пайғамбаримиз алайҳиссалом қош тердирувчи, тишларини орасини очувчи, баданига игна билан расм чиздирувчи; Аллоҳнинг яратганини ўзгартирувчи аёлларни лаънатлаганларини эшитдим” (Имом Аҳмад ривоятлари). Шуни таъкидлаш керакки, бу ҳадисда зикр қилинган ношаръий ишларни эркаклар ҳам қилиши мумкин эмас. Касаллик бўлмасдан, одатий ҳолатда юзга ажин тушишини пластик жарроҳлик ёки укол билан кетказиш жоиз эмас.\nҚизлик пардаси зўравонлик ёки бахтсиз ҳодиса сабабли йиртилса, уни тикиш жоиз бўлади. Лекин зинокорлигини ёпиш учун бўлса, жоиз эмас (“Косметик жарроҳлик ва унинг ҳукми” мавзусида Халқаро ислом фиқҳи академияси қарори). Валлоҳу аълам.


28.05.2018 11:04 0 3255\n«Халқ сўзи»нинг хабар беришича, бу ҳақда Шавкат Мирзиёевнинг тегишли Фармони имзоланган.\nТаъкидлаш лозимки, Абдуҳакимов 2017 йилнинг август ойидан бери Туризмни ривожлантириш давлат қўмитаси раиси лавозимида ишлаб келаётганди.\nБунгача эса собиқ Меҳнат ва аҳолини муҳофаза қилиш вазирлиги (ҳозирда Бандлик ва меҳнат муносабатлари вазирлиги) вазири; Хусусийлаштириш, монополиядан чиқариш ва рақобатни ривожлантириш давлат қўмитаси раиси лавозимларида фаолият олиб борган.\nЭслатиб ўтамиз, аввалроқ Ўзбекистон Республикаси Бош вазирининг ўринбосари — Таълим, соғлиқни сақлаш, жисмоний тарбия ва спорт масалалари комплексининг раҳбари Акмалов Қаҳрамон Валиевич ўз лавозимидан озод этилганди.\nСиёсат 25/05, 15:52


Буюк йўлбошчи - Уч илдиз\nТалабалик йиллари Журфакда ноёб истеъдоди билан ажралиб турган Бекзод Шукуровни бугун «Жамият» газетаси Бош муҳаррири ва фаол ижодкор сифатида ёш қаламкашларга ибрат сифатида кўрсатгимиз келади, дейди Дониш домла.\nАйрим одамларни ҳатто ўз оиласи ҳурмат қилмайди. Баъзилар бор, элдан чиққан, уйига на қариндош-уруғ, на қўни-қўшни кириб-чиқади. Айрим оилаларда эса кунда, кунора жанжал.\nБир рўзғорга рисоладагидек бош бўлиш, икки-учта одамнинг бошини қовуштириб, уларга раҳбарлик қилиш осон эмас.\nОдамлар турфа, тақдирлар турфа. Таниган-билган қанча кўп бўлса, дўст ҳам, душман ҳам шунга яраша бўлади. Ҳамманинг кўнглини бирваракайига олиб, ҳаммага баробар ёқиб бўлмайди. Бунинг сира иложи йўқ.\nЛекин шундай шахслар борки, миллион-миллион одамларнинг ҳурмат-эътиборига сазовор бўлади, меҳрини қозонади, юрагидан жой олади, уларга ўз отаси, ўз онаси, жигари каби яқин, тоғдек суянч ва таянч бўлади. Чунки Яратганнинг ўзи уларга шундай буюк хислат ато этади.\nЎзбекистон Республикасининг Биринчи Президенти Ислом Каримов ана шундай буюк шахс, ўттиз икки миллионлик кўп миллатли, кўп конфессияли халқнинг меҳрини қозонган, қалб гавҳарига айланган ҳақиқий инсон эди.\nБугун бутун Ўзбекистон чуқур қайғуда. Буюк давлат ва сиёсат арбоби Ислом Абдуғаниевич Каримов шу йил 2 сентябрь куни оғир касалликдан сўнг вафот этди.\nЖаҳон харитасида Мустақил Ўзбекистон давлати пайдо бўлгани, ўзбек халқи букилган қаддини кўтаргани, тенглар ичра тенг бўлгани, ҳеч кимдан кам бўлмасдан, дунёнинг энг тараққий топган давлатларидан бирига айланиб бораётгани… — буларнинг барчаси улуғ Йўлбошчи, Ўзбекистон Қаҳрамони, Ватанни қандай севиш кераклигини ҳаммамизга ўргатиб кетган, Ўзбекистонга умрини, жонини фидо қилган беназир Инсон Ислом Каримов номи билан бевосита боғлиқ.\nИслом Абдуғаниевич Каримов 1989 йилнинг июнида Ўзбекистон Компартияси Марказий Комитетининг биринчи котиби этиб сайланган. 1990 йил 24 март куни Ўзбекистон ССР Олий Кенгашининг сессиясида Ўзбекистон ССР Президенти этиб, 1991 йил 29 декабрда муқобиллик асосида ўтказилган умумхалқ сайловида Ўзбекистон Республикасининг Биринчи Президенти этиб сайланди. 25 йил давомида мустақил Ўзбекистонни бошқарди.\nХўш, бу давр ичида мамлакатда нималар бўлди, қандай ўзгаришлар юз берди, ўзбек халқи ўшанда ким эди, ҳозир ким бўлди?\nЎша пайтда эс-хушини таниган одамлар яхши эслайди, Республикамиз фуқаролар уруши, қон тўкиш, миллатлар ва конфессиялараро можаролар ёқасида турган эди. Худди шунга ўхшаш воқеалар қўшни мамлакатларда содир этилди ҳам. Қанча-қанча одамлар ўз уйларини ташлаб Ўзбекистонга келганига гувоҳмиз. Мамлакатимизда ўта танг ва таранг ижтимоий вазият юзага келган.\nБу ҳақда Ислом Каримов 1992 йил 2-3 июль кунлари бўлиб ўтган XII чақириқ Ўзбекистон Республикаси Олий Кенгашининг X сессиясида сўзлаган нутқида вазиятга шундай баҳо берган эди: «74 йил мобайнида Ўзбекистон тақдири ва таъминоти собиқ Иттифоқ қўлида эди. Собиқ Иттифоқ бу ердан маҳсулот ва хом ашёни олиб кетиб, бизга сув ва ҳаводай зарур нарсаларни ўз кўрсатмаси билан келтириб берарди. Содда қилиб айтганда, пахта ва бошқа бойликларимиз олиб кетиларди, дон, шакар, ёнилғи ва бошқа халқ истеъмоли моллари, умуман, ҳаётимизга, иқтисодиётимизга ва халқ хўжалигимизга зарур бўлган маҳсулотлар олиб келинарди. Мана, биргина мисол. Собиқ СССР Канада ва Америкадан ҳар йили 40-50 миллион тонна ғалла сотиб оларди. Шунинг ҳисобидан Ўзбекистонга ҳам улуш берарди. Иттифоқ парчаланиб кетганидан кейин биз йиллик эҳтиёжимизга етарли 6 миллион тонна ғаллани қаёқдан олиб келишни, қаёқдан валюта топишни ўйлаб роса сарсон-саргардон бўлдик.\nБугун очиқ айтаверсак ҳам бўлади: 1991 йилнинг охири ва 1992 йилнинг бошида кўп нарсаларда узилиш бўлиб, жуда оғир аҳволга тушиб, нақ очарчилик остонасида турар эдик.\nБизнинг олдимизда йигирма бир миллион нафар катта бир халқни боқиш вазифаси кўндаланг бўлиб турарди. Айниқса, пул-валюта топиш масаласи ўта қийин муаммога айланди. Халқимизни, иқтисодиётимизни таъминлаш масаласида жуда катта хавф туғилди».\nСаксонинчи йилларнинг охирида собиқ иттифоқда юзага келган ижтимоий танг вазият халқни ниҳоятда қийин, ночор аҳволга солиб қўйган бир пайтда бундай оғир вазият одамлар ҳаётига таъсир этмай қолмади, албатта.\n1991 йилни яхши эслайман. Ислом Каримов Ўзбекистонни мустақил, деб эълон қилганини бобомнинг ёнида ўтириб, телевизорда кўрганман. Биз бобомнинг ҳовлисида тўртта оила, 17 жон яшар эдик. Бобом ўша йили «мана Ўзбекистон мустақил бўлди, энди сизлар ҳам мустақил бўлиб, ўз уйларингга кўчинглар», деб бизни янги уйга кўчириб ўтказди.\nЭнди ўйласам, ҳали собиқ тузум давридаёқ мамлакатимиз раҳбари одамларга экин-тикин қилиш, уй-жой қуриш учун берган томорқа, ер участкаларидан бизга ҳам насиб этган экан.\nМен ўшанда 9 ёш эдим. Ота-онам, икки укам ва икки синглим — жўжа бирдай жонмиз. Ҳаммамиз ейман-ичаман, деб турган вақтимиз. Отамнинг топиш-тутиши ёмон эмас. Уйда доим пул бўларди. Лекин харид қилай десак, қишлоғимиздаги биттаю битта магазин бўм-бўш. Янги уйимизни «Қутлуғ бўлсин» қилиш учун меҳмонлар келарди. Дастурхонда эса нон ё бўларди, ё кўпинча у ҳам топилмай қоларди. Ўзимиздан чиққан ёнғоқ ва майиз, меҳмонларнинг ўзлари олиб келган нон билан уларни кузатардик.\nОтам иш билан баъзан икки-уч кунлаб уйга келмасди. Оиланинг катта фарзанди бўлганим учун кўпгина юмушлар менинг зиммамда эди. Магазинда, бозорда ун йўқ. Келса ҳам узун навбат, урҳо-ур бўларди. Менга баъзан навбат тегарди, баъзан тегмасди, навбат етганида ун тугаб қоларди. Мен деярли ҳар куни елкамга сумка осиб нон излаб чиқиб кетардим. Туманимизнинг қаерида нон сотадиган жой бор, қаерида новвойхона бор, «бўлка» чиқарадиган цех бор, деярли ҳаммасини билардим. Куним нон излаш билан ўтиб кетган вақтлар қанча бўлган.\nБир кун шом аралаш уйга келдим. Мени кўриб онамнинг кўзи жиққа ёшга тўлди ва «келдингми болам?» деб оғир хўрсинди.\n— Уканг эрталабдан бери нон сўрайди. Бирор бир қўшниникидан ҳам тополмадик. Туршак бердим кўнмади, майиз бердим кўнмади, ёнғоқ ҳам емади. Фақат нон сўраяпти…\nКичик укам икки ёш эди ўшанда. Афсуски мен кун бўйи изғиб, битта ҳам нон тополмасдан уйга қайтгандим…\nТамаки экиладиган ерларига кимдир арпа, кимдир буғдой экди. Лекин негадир колхоз ҳеч кимга қаршилик қилмади. Илгари буғдой экиш тугул рухсатсиз қадам босиб бўлмасди колхознинг ерига. «Тепадан «одамларга индаманглар, ўз кунини ўзи кўрсин» деган кўрсатма келган», деган гаплар ҳам тарқади эл орасида. Май ойиданоқ одамлар ҳар куни далага қатнай бошлади. Ҳали сут бўлган буғдой бошоғини очиб кўрар, қачон пишар экан, деб бетоқат бўларди. Мол-қўй боқиш учун чиққан болалар сут буғдойни еб юрардик. Июнь ойининг бошларида буғдой ҳали тўла пишиб етилмасдан одамлар бошоқларни юлиб, уни калтаклаб, шамолда совуриб дони билан сомонини ажратар ва офтобда қуритиб, кимдир 10 кило, кимдир 15 кило буғдойни тегирмонга олиб борарди. Айримлар ҳали яхши қуримаган буғдойни тегирмонга солдиргани учун тегирмон ун ўрнига хамир чиқарганини ўзим кўрганман. Буғдой эколмаганлар арпа унидан нон ёпарди. Арпа нони оғизни уриб ташларди. Маккажўхори, тариқ, ҳатто супурги донини торттириб ейишга мажбур бўлди, баъзи оилалар…\nҲозир шу кунларни эсласам, юрагим орқага тортиб кетади. Мустақиллик арафасида ва ундан кейин туғилган ёшларга айт¬сангиз асло ишонмайди, бу гапларга. «Иккинчи жаҳон уриши йилларини гапиряпсизми», деб киноя ҳам қилади. Улар бугунги фаровон кунларни табиий деб ўйлайди. Майли, шундай бўлгани ҳам яхши. Ундай кунлар қайтиб келмасин, асло.\n«Дунёга келган чақалоқ аввал эмаклаб, кейин тетапоя бўлади. Вазият шундай келдики, Мустақил Ўзбекистон туғилган куниёқ оёққа туришга, ўзи юришга мажбур бўлди — деган эди ўша сессияда Ислом Каримов. — Хорижий дунё бозори билан, дунё банклари билан, тижоратчи фирмалар билан алоқа боғладик. Бу жуда нозик масала. Қайси давлат бизга қанча ва қандай шарт билан сармоя ва қарз беради? Қарз берган давлатларнинг сиёсий шартлари бўлмайдими? Бировдан қарз олиб, кейин унинг илмоғига тушиб қолмаймизми? Улар бизга тазйиқ ўтказмайдими? Олган қарз-кредитларимиз бўйнимизда оғир юк бўлиб қолиб кетмайдими?\nМинглаб шундай саволларга жавоб излашга ва топишга тўғри келди.\nҚарз олиш осон, бу ҳаммамизга маълум, лекин уни бир кун келиб тўлаш ҳам керак. Биз фақатгина бугунги кунни эмас, балки эртамизни, келажак авлодларни ҳам ўйлашимиз керак. Бугун биз хато қилиб қўйсак, фарзандларимиз келажакда қоқилиб қолишини ҳисобга олмасак, бу — катта гуноҳ бўлади.\nОзодлигимизни, иқтисодий мустақиллигимизни йўқотмасдан, ким билан, қайси давлат билан муносабат ўрнатмайлик, халқимизнинг иззатини жойига қўядиган, унинг тенглигини таъминлайдиган йўлни танлашимиз керак бўлади».\nЭътибор беринг, Ислом Каримов ўша пайтда қандай масалаларни кун тартибига қўйди. Вақтинча қийинчиликдан бир амаллаб чиқиб кетишни эмас, келажакни ўйлади. Бунинг устига ўша пайтлари мамлакат ичкарисида ҳам, ташқарисида ҳам «Ўзбекистон мустақил бўлиб яшай оладими, йўқми?» деган савол муҳокама этиларди. Очиғи, кўпчилик бугунгидек фаровон кунлар келишига шубҳа билан қарарди.\n«Иқтисодий танглик даврида низо чиқариш жуда осон, — деди улуғ Йўлбошчи. — Гугурт чақилса бас — ҳўлу қуруқ баравар ёниб кетиши мумкин…\nФуқаролар тўқнашуви бўлаётган минтақаларда одамлар нобуд бўляпти, қон тўкиляпти, халқ хўжалиги юз миллионлаб сўм зарар кўрмоқда, мол-ҳол қаровсиз, далалар экинсиз қолиб кетмоқда. Отишмалар етмагандай, дўл, сел, зилзила каби балои офатлар ҳам халқнинг тинкасини қуритмоқда.\nЎзбекистоннинг йўли шуки, биз тинчлик ва осойишталикни сақлаб, бозор иқтисодиётига ўтишни шошмасдан, аҳолининг ночор қисмини асраб-авайлаб, уларга етарли шарт-шароитларни яратиб бериб, ана ундан кейин амалга оширишга бел боғладик.\nЭнг аввало, иқтисодиётнинг фақат хом ашё етиштиришдек самарасиз йўналишидан қутулиш керак. Унутмаслик керакки, ҳозирги даврда иқтисодиётимизнинг энг заиф томони — тайёр маҳсулотларнинг етишмаслиги. Тахминан 55-60 фоиз халқ истеъмол молларини четдан олиб келишга мажбурмиз».\nМамлакатда ўшанда қандай ижтимоий танг аҳвол юзага келганини тасаввур қилиш қийин. Ана шундай ўта оғир даврда ¬Ислом Каримов кучли иродаси ва қатъияти билан халқимиз ва мамлакатимизни шундай ачинарли қисматдан сақлаб қолди. Унинг узоқни кўра билиш қобилияти, қанча машаққат бўлмасин, одамларни ўз ортидан эргаштира олгани, энг муҳими, тўғри йўлни танлагани сабабли бугун шу кунларга эришдик.\nАммо бугун ҳам узундан узоқ навбатлар бор. Аммо бу навбатлар нонга, озиқ-овқатга эмас. Ҳар қадамда тўйхона бўлса-да, одамлар тўй қилиш учун икки-уч ойлаб олдин навбатга ёзилмоқда. Ҳаж зиёратига бориш учун навбатда турмоқда, машина сотиб олиш учун салонларга олдиндан пул тўлаб қўймоқда.\nҚаранг, бу навбатлар аслида бахтли ҳаётимиздан далолат эмасми?\nБиз бунга осонгина эришдикми? Осмондан тушдими бу бахтли ҳаёт? Ҳаммаси Яратганнинг ўзи халқимиз бошига юборган Улуғ Инсоннинг танлаган йўли, тутган сиёсати, метиндек иродаси, ўз йўлидан асло қайтмаслиги, танлаган йўли тўғрилигига аввало ўзи қатъий ишониб, одамларни ҳам шунга ишонтиргани ва ортидан дадил етаклагани натижаси эмасми бу?\nИслом Каримов ҳар доим маррани баланд олган, бошқаларни ҳам, айниқса ёшларни шунга даъват этган, улуғ мақсадларни кўзлаб яшаган ҳақиқий фидойи инсон бўлиб қалбимизда абадий қолади. Бундай фидойиликни муносиб давом эттириш, Ватанни севиб, улуғлаб яшаш, Ватан манфаати йўлида янада бирлашиш, жипслашиш, муқаддас заминимизни ҳар қандай бало-қазодан асраш ҳар биримизнинг муқаддас бурчимиздир.\nБугун нафақат ўзбек халқи, балки бутун минтақамиз, ёруғ жаҳон оғир жудоликка учради. Чунки Ислом Каримов нафақат Ўзбекистонда тинчликни сақлади, уни равон тараққиёт йўлига олиб чиқди, балки Марказий Осиё минтақаси ва бутун дунёда тинч-осуда ҳаёт учун курашди. У минтақада, жаҳонда соғлом ижтимоий-сиёсий муҳитни сақлаб туришга катта таъсир кўрсата оладиган шахс эди.\nИслом Каримов номи шак-шубҳасиз абадиятга муҳрлангай. Унинг ётган жойи табаррук қадамжога айлангай. Биз унинг мардлиги ва жасорати, ватанпарварлиги ва пок қалби, юртга садоқати ва мустаҳкам иродаси, тенгсиз ақл-заковати ва доно сиёсати, раҳбарлик салоҳияти ва бошқарув санъати ҳамда кўп-кўп инсоний фазилатлари ҳақида келгуси авлодларга сўзлаб бергаймиз.\nИслом Каримов вафот этгани ҳақида хабарни эшитиб, кўз ёшимни тиёлмай телевизорга тикилиб ўтирибман.\n— Ҳа ота, нима бўлди, — деб катта ўғлим ёнимга келди. Мен уни бағримга босиб, «Ислом Каримов бизни ташлаб кетди, болам…» дедим.\n4 сентябрь, куни у биринчи синфга чиқди. Кечқурун ишдан борсам, хурсанд бўлиб ёнимга югурди.\n— Сиз мени алдаган экансиз, Президент ўлмаган экан ота! Мана бизга унинг совғаларини беришди!\nУ шундай деб чиройли сумка, китоб-дафтарларини мақтай бошлади.\n— Тўғри, Ислом Каримов ўлмаган, ўғлим, — дедим мен. — Ҳали у кишининг сенга аталган совғалари жуда кўп…\nХалқи учун жонини фидо қилганлар асло ўлмайди. Ислом Каримов очган, қурдирган йўллардан тараққиёт оқиб келаверади. У киши барпо этган уйларда, таълим даргоҳларида баркамол авлод вояга етаверади. Янгидан бунёд этилган шаҳарлар Ўзбекистоннинг Биринчи Президенти ким бўлганидан, мамлакатимизнинг куч-қудратидан сўзлайверади. Ислом Каримов болалари дунёни лол қолдираверади, ғоялари халқимизни баланд-баланд чўққиларга бошлайверади.\nNext story Текст: Выступление премьер-министра на заседании палат парламента\nPrevious story 2016 йил 4 декабрь Президент сайлови куни


Ўзбекистондаги энг зўр канал “Zo‘r TV” эмиш\n22:13:16 11 May 2021\nЎзбекистондаги энг оммабоп миллий телевизион манба ва форматларни аниқлаш бўйича ўтказилган сўров натижаларига кўра, биринчи бешталикни хусусий каналлар банд этибди. Бюджетдан молиялаштириладиган телеканаллар, қанисиз?\n1-ўрин — “Zo‘r TV” (11,8%);\n2-ўрин — “Sevimli” (9,6%);\n3-ўрин — “My5” (9,4%);\n4-ўрин — “Milliy TV” (6,9%);\n5-ўрин — “Futbol TV” (6,8%).\n“Zo‘r TV”да қандай кўрсатувлар бор ўзи? Адашмасам, бу каналнинг эфир вақти хориж сериаллари-ю, бачкана шоулар билан тўлдирилган. Яқинда ўзим ҳурмат қиладиган хонанданинг жонли ижрода куйлашини эшитиб, шу каналга олувдим. Тўрттаси чиқволиб, концертниям расво қилди. Аслида, бу дастур бошқа каналдан ўғирланган. Яна бошловчими ё ўртакашларми (нима дейишниям билмайсан) ўртага тушволиб, қилпанг-жилпанг қилганига бало борми? Наҳот, бутун бошли каналда дурустроқ бошловчи топилмаса?! Кошки, беўхшов қилиқларида маъно бўлса, гапида туз бўлса, юморида маза-матра бўлса...\nСўровномада республика бўйича телетомошабинлар қамраб олинибдими, демак, боримиз шу. Савиямиз, дидимиз “Zo‘r TV”нинг саёз шоуларига мослашиб бўлибди. Шундай деяпману лекин ўзбек телеканалларида ўзим интиқ кутадиган кўрсатув деярли йўқ экан. Билган дастурларимни санасам, бармоқларим ортиб қоляпти...


УЛАР БИЗГА БЕГОНА ЭМАС — Ishonch Gazetasi\nЁхуд мигрантлар давлат ҳимоясида эканини ҳис этиб яшашлари учун муҳим ҳужжат\nМигрантлар… Бу сўз ҳаётимизга кириб келганига ҳам анча вақт бўлди. Бироқ қонуний миграция оқимини бошқариш, меҳнат мигрантларининг ҳақ-ҳуқуқларини ҳимоя қилиш ва улар учун зарур шарт-шароитлар яратиш каби масалалар узоқ вақт ўз ҳолига ташлаб қўйилди. Гўёки тирикчилик важидан Ватандан ташқарига чиқиб кетаётганлар борига қаноат қилмайдиган, енгил пул топишга ружу қўйганлар…\nМусофирчиликда муаммога дуч келганлар, бахтсиз ҳодисалар ёки кўнгилсиз ҳолатлар туфайли ҳалок бўлганларнинг аччиқ қисмати ижтимоий тармоқларни портлатса-да, воқеаларга лоақал муносабат билдирилмаган ҳолатларни ҳам кўрдик.\nШавкат Мирзиёев Президент сифатида иш бошлаган дастлабки кунларданоқ, хорижда меҳнат қилаётган ва маълум сабаблар туфайли у ерда қўним топган Ўзбекистон фуқароларини ҳимоя қилиш, чет элда яшаётган ватандошларимиз билан мулоқот ўрнатиш, улар орасидан етук мутахассисларни юртимизга қайтариш бўйича амалий таклифларни илгари сурди.\nҚисқа вақт ичида хорижда ишлаётган ватандошларимизнинг ҳуқуқ ва манфаатларини ҳимоя қилиш жамғармаси ташкил этилиб, чет элда меҳнат қилаётган ва ишлаб қайтиб келган фуқароларнинг турмуш шароитларини яхшилашга қаратилган ипотека кредитларини ажратиш амалиёти йўлга қўйилди.\nҲозирда карантин туфайли Ўзбекистонга қайтиш истагида бўлган фуқаролар учун махсус рейслар ташкил қилиниб, жойларда улар учун иш ўринлари яратилмоқда.\nТўғри, бу билан миграция масаласидаги муаммолар узил-кесил ҳал этилди, деб айтишга ҳали эрта. Боиси, йиллар давомида йиғилиб қолган муаммоларни қисқа фурсатда бартараф этиш имконининг ўзи бўлмайди.\nМуҳими, муаммолар тан олингани, давлат ўз фуқароларини дунёнинг қайси манзилида бўлсин ҳимоясига олаётгани, тизим янгиланаётгани. Қолаверса, бутун дунё ишчи кучининг кўчиши, ҳаракатланиши, мигрантлар муаммолари билан дуч келади. Лекин ҳеч бир мамлакат ҳозиргача меҳмонларга дарвозасини батамом ёпиб ёки фуқароларига бошқа давлатга чиқиб кетишни тақиқлаб қўйгани йўқ. Ўзбекистон ҳам жаҳон ҳамжамиятининг тўлақонли аъзоси сифатида миграция хизматини ривожлантириш, бунинг учун зарур шарт-шароитлар яратиш йўлидан бормоқда.\nДунё меҳнат бозори конъюктурасида рўй бераётган тезкор ўзгаришлар, пандемиянинг иқтисодиётга салбий таъсири натижасида юзага келаётган муаммолар миграция масаласини давр ва шароит нуқтаи назаридан қайта кўриб чиқишни тақозо қилмоқда.\nПрезидентимиз шу йил 14 сентябрда имзолаган «Хавфсиз, тартибли ва қонуний меҳнат миграцияси тизимини жорий қилиш чора-тадбирлари тўғрисида»ги қарор ана шу масалаларнинг комлекс ечимига қаратилган десак янглишмаймиз.\nҚарор билан хавфсиз, тартибли ва қонуний меҳнат миграцияси тизими жорий қилиниб, унинг асосий йўналишлари белгилаб берилди. Айниқса, Ўзбекистон фуқароларини чет элда вақтинча ишлашга ташкиллаштирилган ҳолда юбориш ҳажмини ошириш, ушбу мақсадда вазирлик, идоралар ва маҳаллий ижроия ҳокимияти органларининг вазифа ва ваколатлар доираси кенгайтирилганлиги кўплаб муаммоларни ҳал этади.\nУшбу ваколатлар соҳада халқаро ҳамкорликни ривожлантириш, хорижга ишлашга кетишдан олдин фуқароларни касб-ҳунарга ва хорижий тилларга ўқитишни самарали йўлга қўйиш, уларга халқаро тан олинадиган сертификатлар бериш, меҳнат миграциясидан қайтиб келган шахсларни реинтеграция қилиш, касбий малакасини ошириш ва тадбиркорлик ташаббусларини рағбатлантиришда қўл келади.\nҚарорда ҳокимлар ташқи меҳнат миграцияси агентлигининг ҳудудий филиалларига умумий раҳбарлик қилиши билан боғлиқ қоиданинг киритилгани алоҳида аҳамиятга эга. Боиси шу вақтга қадар ҳудудий филиаллар раҳбарлари бевосита Ташқи меҳнат миграцияси агентлиги томонидан тайинланганлиги миграция хизматларини ҳудуднинг ўзига хос хусусиятларидан келиб чиқиб ташкил этишга ва фаолиятни холисона баҳолашга тўсқинлик қилар эди.\nАввал тил ўрган, кейин иш…\nМаълумки, хорижга ишлаш учун кетаётган фуқароларнинг аксарияти ўзи борадиган давлат тилини билмайди ва маълум бир касб-ҳунарга эга эмас. Шу туфайли кўпдан кўп муаммолар юзага қалқиб чиқади. Ҳатто уларнинг айримлари фирибгарлар домига тушади, алданиб қолади, одам савдоси қурбонига айланади.\nҚарорда бу каби муаммоларнинг олдини олиш бўйича ҳам янги тартиблар жорий этилди. Хусусан, 2021 йил 1 январдан бошлаб ташкиллаштирилган меҳнат миграцияси йўли билан хорижга чиқиб кетаётган шахслар, ишга юборилишдан олдин мажбурий тартибда тил ўрганади ва ўша мамлакатда талаб юқори бўлган касб-ҳунарга ўқитилади. Бу эса ишчининг, аввало, рақобатбардошлигини ошириб, маошининг юқори бўлишига замин яратади.\nҚарор талабларига мувофиқ, 2021 йил 1 январга қадар Тошкент шаҳрида Япония иш берувчилари билан ҳамкорликда «Япон тили ва касбий малака» тест маркази, Фарғона шаҳрида Россия Федерацияси билан ҳамкорликда пайвандчилар мактаби, Гулистон шаҳрида Бирлашган Араб Амирликлари билан ҳамкорликда хизмат соҳасида фаолият кўрсатадиган ишчиларни тайёрлаш ўқув маркази, шунингдек, Япония ва Бирлашган Араб Амирликлари билан ҳамкорликда чет тилларига ўқитиш ва хизмат соҳаси бўйича касбга тайёрлаш ўқув марказлари иш бошлайди.\nАйни шу мақсадларда 2020-2021 йилларда Меҳнат вазирлиги ҳузуридаги жамғарма маблағлари ҳисобидан 74 минг нафар шахсни касб-ҳунарга ўқитиш учун 95 миллиард сўм маблағ ажратиш режалаштирилмоқда.\nЭътиборли томони, қарорда жаҳон меҳнат бозоридаги талаб ва таклиф синчковлик билан таҳлил қилиниб, эҳтиёж юқори бўлган мутахассисларни тайёрлаш, ишчилар меҳнатини халқаро ҳуқуқ нормалари даражасида ташкил этиш билан боғлиқ барча жараёнлар атрофлича қамраб олинган.\nҚарорда Россия Федерациясига ишга кетаётган ватандошларимизга янада қулайлик яратиш мақсадида 2021 йил 1 январга қадар Ўзбекистонда Россия Федерацияси Ички ишлар вазирлигининг паспорт-виза хизмати ваколатхонасини очиш, ваколатхонада патент тайёрлаш, расмийлаштириш ва бериш хизматларини ташкил этиш бўйича вазифа қўйилган. Бу ҳам кўплаб оворагарчилик ва сарф-харажатларнинг олдини олишга хизмат қилади.\nҚарзни қўшнидан эмас, давлатдан олинг!\nХуллас, ҳужжатнинг ҳар бир банди меҳнат мигрантларини амалий томондан қўллаб-қувватлашга қаратилган. Масалан, 2021 йил 1 январдан бошлаб, вақтинча ишлаш учун хорижга чиқиб кетаётган шахсларга 10 миллион сўмгача микроқарзлар бериш тартиби жорий қилинмоқда.\n2021 йил 1 январдан бошлаб, ташкиллаштирилган меҳнат миграцияси йўли билан хорижда вақтинча меҳнат қилиш ўзини ўзи банд қилувчи фаолият турига тенглаштирилади ва унга нисбатан белгиланган солиқларни тўлаш ҳамда пенсия миқдорини ҳисоблаш тартиби қўлланилади. Айни шу тартибга эътибор қаратадиган бўлсангиз, катта бир муаммо ечимини топганлигини кўришимиз мумкин. Инсон умрининг охирига қадар мигрант бўлиб қололмайди ахир. У куч-қувватга тўлган даврида ишлаши, келажаги учун пойдевор яратиши керак. Кексайганда эса пенсия гаштини суриб, қадр топиши лозим. Шу боис, уларнинг ишлаб турган даврида пенсия учун замин ҳозирлаши ғоятда муҳим омилдир.\nИжтимоий тармоқлар орқали кузатадиган бўлсак, бугун ҳамюртларимиз қадами етмаган қитъа ва давлат қолмаганлигини билиб олиш қийин эмас. Эътиборлиси, бундан ўн-ўн беш йил аввал ҳамюртларимиз фақатгина жисмоний кучга таянган ишчи сифатида чет элга кетган бўлса, ҳозирда нуфузли компания ва коорпарацияларда ақлий меҳнат билан фаолият юритаётган юртдошларимиз кўпчиликни ташкил этмоқда.\nМаълумотларга кўра, айни вақтда Екатеринбург шаҳрида 90 мингга яқин, Новосибирскда 200 минг, Самара ва Уфада 170 минг, Чимкентда 100 минг, Истанбулда 300 минг нафар юртдошларимиз меҳнат қилмоқда. Қарор билан Россия, Қозоғистон ва Туркия Республикаларида меҳнат қилаётган юртдошларимизга ҳуқуқий ёрдам кўрсатиш мақсадида адвокатлик фирмалари жалб қилиниб, онлайн платформа яратилади ва Россия Федерацияси ҳудудини доимий хизмат билан қамраб оладиган «Call-марказ» ташкил қилиниши ҳам ҳамюртларимиз учун яхши имкониятлардан бири.\nБаъзилар хорижга ишлаш учун чиқиб кетаётган фуқаролар сонининг ортиб бораётганлигини бир томонлама талқин қилишади. Лекин, нафсиламбирини айтганда, инсоннинг дунё кезиб, тобланиб, даромад орттириб, ҳаётини яхшилаётганлиги ижобий ҳолат эмасми?\nБугун вилоятларнинг олис қишлоқларида инфратузилма яхши ривожланмаганлиги учун иш ўринларининг етарли эмаслигини ҳаммамиз яхши биламиз. Шундай шароитда одамлар миграция ортидан уй-жой шароитларини яхшилаяпти, тўй қилаяпти, машина олаяпти…\nҚувонарлиси, мигрантлик ҳаётини бошидан ўтказиб қайтган кўплаб юртдошларимиз чет элда орттирган билим ва илмларини ўзимизда қўллаяпти. Тошкент шаҳри ва вилоятларда қурилаётган мураккаб архитектура ва конструкцияли қурилиш иншоотларининг деярли барчасида ўзимизнинг қоракўзлар меҳнат қиляпти.\nХулоса қилиб айтганда, қарорнинг ижроси доирасида 2020-2021 йилларда мамлакатимизда 70 минг нафарга яқин шахс касб-ҳунарга ва чет тилларига ўқитилади. 144 минг нафардан ортиқ шахс ташкиллаштирилган ҳолда хорижга вақтинча ишлаш учун юборилади. Хориждан қайтиб келган 148 минг нафарга яқин фуқаронинг бандлиги таъминланади. 120 минг нафарга яқин меҳнат мигрантларининг оила аъзоларига ёрдам кўрсатилади.\nБу эса минглаб ҳамюртларимиз касб-корли, оилалари даромадли бўлади. Муҳими, қаерда бўлмасин, Ўзбекистон фуқаролари давлат ҳимоясида эканини ҳис этиб яшашларидир.


Брунейда ўғрининг қўли кесилади, бесоқолбоз тошбўрон қилинади\nбир жинсли алоқага киришганларга тошбўрон жазоси жорий этилади. ўғрининг эса қўли кесилади. Бу ҳақда ВВС хабар бермоқда. Султонлик қонунчилигида ...\nЖорий йилнинг 13 февраль куни Тошкент шаҳри, Яшнобод туманида яшовчи И.Т. фуқаро З.Н.(исмли аёл)нинг уйига шахта орқали кириб, хонасидан умумий қиймати 14 млн сўмлик заргарлик буюмлари ва 2 млн. сўм пулларини ўғирлаб кетган\nШу йил 13 декабрь куни номаълум шахс Тошкент шаҳрининг Юнусобод тумани А.Дониш кўчасида яшовчи М.Ш.(исмли аёл)нинг уйига калит танлаш йўли билан кириб, хонасидан 17 минг АҚШ доллари ва ошхонасидан телевизор тюнерини ўғирлаб кетган.\nУч нафар ишчи жиноий тил бириктириб, умумий қиймати 6961035 сўмлик таркибида 20,67 гр. олтин моддаси бўлган 386 кг. маъданли тошларни ўғирлаб чиқиб кетаётган вақтларида қўлга олинди.\nХарьковда ўғрини дарахтга скотчлаб қўйишди\nномаълум шахслар бир эркакни дарахтга скотч билан боғлаб ташлаб, «ўғри» деган ёзувни қолдириб кетишди. Бу ҳақда «Facebook»даги «Харьков 1654» ... сал аввал бу эркакни полиция бўлинмасидан қўйиб юборишганди. — ўғрини райотдел доим қўйиб юбораверса шунақа бўлади. Сабрнинг ҳам чегараси ...\n«Ўрикзор»да «Малибу»дан катта миқдорда пул ўғирлаган шахс ушланди\nТошкент шаҳрининг Учтепа туманида шу йил 18 сентябрь куни номаълум шахс «Ўрикзор» бозори олдида қаровсиз қолдирилган Ш.Ў. исмли аёлга тегишли «Малибу» русумли автомашинанинг орқа эшиги ойнасини синдиради.\n«iPhone X»ни бир варақ қоғоз ёрдамида ўмаришди (видео)\nалоқа телефонлари ҳамиша ўғрилар учун «севимли ўлжа» бўлиб келган. Хусусан, қимматбаҳо смартфон бўлса, уни қўлга киритиш учун жиноятчилар турли усулларни ўйлаб топишлари ...\nТошкентда банкни ўмармоқчи бўлган украиналиклар ушланди\nмосламаси ёрдамида жиноий ҳаракатларини содир этишга киришишган. ўғрилар жиноят содир этаётган вақтларида Тошкент шаҳар ИИББ Жиноят қидирув ...\nЭҳсон қутисидан пул ўғирлаган шахс эсингиздами? У ушланди\nМасжид мулки ҳисобланган эҳсон қутисидан пул ўғирлаётган номаълум шахс ҳақида видео тарқалган эди. Ўша пайтда ушбу шахснинг кимлиги аниқланмаган, видеодаги жой ва масжид ҳақида маълумот берилмаган эди. Энди аниқланишича, у масжид эмас экан.\nПике ва Шакиранинг уйига ўғри тушди\nфутбол клуби ҳимоячиси Жерар Пике ва унинг рафиқаси Шакира ўғрилар жабрдийдасига айланди, деб хабар бермоқда «Sports.ru». Жиноятчилар ... соатлар ва тақинчоқларни ўғирлашган. Ҳодисадан ҳеч ким жабрланмаган, ўғрилар уйга зиён етказмаган. Пикенинг ота-онаси полицияга мурожаат қилган, ...


ЕОИИга аъзо бўлиш тарафдорлари тақдим қилган чалғитувчи рақамлардан эҳтиёт бўлиш керак – Олий Мажлис депутати - Hidoyat.uz\nАсосий саҳифа Янгиликлар Ўзбекистон янгиликлари ЕОИИга аъзо бўлиш тарафдорлари тақдим қилган чалғитувчи рақамлардан эҳтиёт бўлиш керак – Олий Мажлис депутати\nЧоп этилди Mart 31, 2020 ЕОИИга аъзо бўлиш тарафдорлари тақдим қилган чалғитувчи рақамлардан эҳтиёт бўлиш керак – Олий Мажлис депутатиda fikr bildirishni o'chirish\nОлий Мажлис Қонунчилик палатаси депутати, Ўзбекистон “Миллий тикланиш” ДП фракцияси аъзоси Жаҳонгир Абдурасулов Ўзбекистоннинг Евросиё иқтисодий иттифоқи билан ҳамкорлик қилиш масаласида ўз фикрларини билдирди.\n“Албатта, Ўзбекистоннинг иқтисодий ривожланиши унинг жаҳон иқтисодиётига интеграллашуви қай даражада экани билан боғлиқдир. ЕОИИ аъзо бўлиб кириш бир поғона юқорига кўтарилиш бўлиб туюлар. Шу ўринда унутмаслигимиз керакки, бизнинг олдимизда бошқа муқобил йўллар ҳам бор: Шанхай иқтисодий ташкилоти билан ҳамкорликни кучайтириш, Марказий Осиё давлатлари ўртасида эркин савдо алоқаларини ўрнатиш ёки ЕОИИга кузатувчи сифатида қўшилиш шулар жумласидандир.\nИттифоққа аъзо бўлиш тарафдорлари томонидан тақдим жуда ишончли кўриниши мумкин бўлган алоҳида кўрсаткич ёки ўлчовларга асосланган чалғитувчи рақамлардан эҳтиёт бўлиш керак.\nУшбу масалага мамлакатимиз иқтисодиётида муҳим роль ўйнайдиган компаниялар, соҳалар ва иқтисодиётимизни рақобатбардошлиги нуқтаи назаридан ёндашиш лозим бўлади. ЕОИИга интеграллашув товарлар, хизматлар, меҳнат ва молиявий бозор эркинлигини беради. Мен шу ўринда, ЕОИИ билан ҳамкорликнинг мамлакатимиз молия бозорига таъсири ҳақида сўз юритмоқчиман.\nБиринчидан, бугунги кунда меҳнат бозорида таркибий ишсизлик мавжуд бўлиб, талабдан ортиқча таклиф этилаётган ишчи кучи хорижий мамлакатларга кетмоқда. Иқтисодиётнинг валюта оқими каналлари — олтин ва табиий бойликлар, қишлоқ хўжалик маҳсулотларини экспорт қилиш, меҳнат муҳожирларининг пул ўтказмалари, хорижий кредитлар ва инвестицияларга боғланиб қолгани туфайли “голландча касаллик”ка чалиниш хавфи юқори бўлиб қолмоқда. Бунда хом ашё экспорти ва хизматлардан келадиган валюта тушуми иқтисодиётни диверсификация қилиш ва рақобатбардошлигини оширишга тўсиқ бўлиб қолади.\nХулоса ўрнида таъкидлаш лозимки, бугунги кунда мамлакатимиз ўз иқтисодий имкониятларидан келиб чиққан ҳолда, ҳаракат қилмоғи лозим. Бугунги кундаги халқаро тажрибадан келиб чиқадиган бўлсак, ЕОИИ иштирокчи мамлакатлари билан икки тарафлама манфаатли келишувларни бир қанча (Вьетнам, Сербия, Хитой) мамлакатлар имзолаб келмоқда. Ўзбекистон ҳам ушбу мамлакатлар сингари икки томонлама келишув ёки мазкур ташкилотга кузатувчи сифатида қўшилишида намоён бўлади“, дейди Олий Мажлис депутати.\nТарихдаги энг катта эпидемия ва пандемия. Инфографика\nЎзбекистонда коронавирусдан соғайганлар сони 8 нафарга етди


UzAuto Motors тўртта янги модель тақдимотини ўтказди\n20 октябр 2020, Тошкент вақти: 20:16\nUzAuto Motors компанияси чоршанба куни Тошкентда Chevrolet`нинг тўртта — Tahoe, Traverse, Trailblazer ва Equinox моделлари тақдимотини ўтказди. Trailblazer савдоси 26 декабрдан бошланади, Traverse ва Tahoe автосалонларга 2020 йил бошидан, Equinox эса март-апрелдан етказиб берилади.\nБу ҳақда компания матбуот хизматига таяниб, gazeta.uz хабар қилди.\n“UzAuto Motors” акциядорлик жамияти жорий йилнинг январь-ноябрь ойларида 253 421 та енгил автомобиль ишлаб чиқарган. Бу ҳақда “Ўзавтосаноат” АК матбуот хизмати жорий ой биринчи ярмида маълум қилган эди.\nЖорий йил ёзида GM Uzbekistan компанияси ўз номини UZAUTO MOTORS’га ўзгартирган.


Ўзбекистон: Дмитрий Тихоновнинг “пахта иши” тафсилотлари - Фарғона.Ру ахборот агентлиги\n02:11 msk, 4 Июль 2020\nЎзбекистон: Дмитрий Тихоновнинг “пахта иши” тафсилотлари\n27.10.2015 17:23 msk\nАнгрен милицияси 22 октябрь куни ҳуқуқ ҳимоячи Дмитрий Тихоновнинг адвокатига ниҳоят Маҳмурий ҳуқуқбузарлик кодексининг 183 моддаси - “Майда безорилик” бўйича қўзғатилган иш материаллари билан танишишга рухсат бердилар. Унга қарши шикоят аризасини ёзган уч нафар аёл Тихоновни қўполликда ҳақорат қилишда айблаганлар. Ҳуқуқ ҳимоячи бу айбловларни рад этиб, бу иш пахта кампанияси билан боғлиқ ва расмийлар уни болалар ва катталар мажбурий меҳнатини мониторинг қилиш имкониятидан маҳрум этмоқчилар, деб ҳисобламоқда.\nУшбу модда бўйича уни энг кам иш ҳақининг 3-5 баробарида жаримага тортишлари ёки 15 суткагача қамашлари мумкин. Қамоқда уни калтаклаб, ҳуқуқ ҳимоя ва журналистик фаолияти билан қайта шуғулланиш хоҳишини сўндиришлари эҳтимоли бор. Олдинроқ сайтимиз ангрен милицияси 20 сентябрь куни унинг бошига бир пачка қоғоз билан ургани ҳақида хабар берганди.\nИш материалларида Дмитрий Тихоновга яшаш жойидан берилган қисқача характеристика бор. Унда айтилишича, Тихонов ҳеч қанақа жамоат ишлари билан шуғулланмайди. Шу билан бирга, МФЙ шу йилнинг баҳорида участка милицияси талаби билан МФЙ томонидан берилган справкада Тихоновга ичмайдиган, анча ижобий одам сифатида баҳо берилган.\nАризачи аёллар – Маҳбуба Бижонова “Гўзал”, Гулнора Контуганская – “Ёшлик” ва Шаҳринисо Йўлдошева- “Карвон” маҳалла фуқаролар йиғини раисалари бўлиб ишлашади.\nАризаларнинг уччови ҳам қолипдан чиққанидек бир хил ёзилган. Уларда айтилишича, Тихонов теримчиларнинг қаерга кетаётгани, (воқеа навбатдаги автобус колоннасининг Тошкент вилояти Бўка туманига жўнашидан олдин бўлган – “Фарғона” изоҳи.) улар ёлланган мардикорми, мардикорларни неча пулдан ёлласа бўлади, деган маълумотлар билан қизиққан. “Сиз кимсиз ўзи?” деган саволга гўё қўполлик қилиб, ёмон гаплар билан сўкинган экан.\n“Жамоатчилик ташкилотлари лидерлари” ўз аризаларида пахтага ўз ихтиёрлари билан кўнгилли равишда кетаётганларини кўрсатиб ўтишни лозим кўрдилар. Аслида эса улар Тихонов билан тортишган куни ўзлари пахтага бормай, маҳалла фуқароларини МФЙ ходимларини, ўзларининг ўрниларига ёлланган мардикорларларни жўнатишаётганди.\nМисол учун, Йўлдошева пахтага кетаётганлар Тихоновга пахта – миллий бойлигимиз, уни теришга ўз ихтиёримиз билан кетяпмиз, деб тушунтирганини ёзган. Буна жавобан Тихонов “Бу сизнинг Ватанингиз, пахтангизни ўзингиз теринг”, деб айтган.\nГ.Контуганская “Ўзбекистон – Ватаним менинг!” ва шунинг учун пахта теримига ёрдам бергани кетяпман, деб билдирган. Шундан кейин у (Тихонов – “Фарғона изоҳи”) аёлни уят сўзлар билан ҳақорат қилган ҳамда фотоаппаратини чиқариб суратга ола бошлаган. Тихонов уни шарманда қилиш учун суратларни интернетга чиқараман деб пўписа қилган. Контуганскаянинг таъкидлашича, у ҳақорат қилишда давом этган.\nБижанованинг аризасида айтилишича, улар Тихоновдан сизга нима керак, деб сўрашган ва ўзларини Ватанга пахта теришда ёрдам бергани кетяпмиз, деб айтишгани кўрсатилган.\nҲуқуқ ҳимоячининг ўзи буни сохталаштирилган маъмурий ишга асос бўлиш учун буюртма характердаги қоллектив туҳмат деб атаяпти.\nХалқаро меҳнат ташкилоти учун ҳужжатлар\nЭътиборга сазавор ери шундаки, аёллар ўз аризаларида Ангрен шаҳар ҳокимияти томонидан 2015 йил 19 сентябрь куни “пахтага оммавий сафарбарлик эълон қилингани” ҳақида ёзишган. Улар ўзлари англамаган ҳолда аризаларини Ўзбекистонда пахта терими давомида мажбурий меҳнатдан фойдаланиш атрофидаги вазиятни кузатувчи Халқаро меҳнат ташкилотининг (ХМТ) мониторинг гуруҳлари эътиборини жалб этиши мумкин бўлган далилий ҳужжатларга айлантириб қўйдилар.\nЯъни, шикоятчилар Ангрен шаҳар расмийлари пахта терими ташкилотчиси бўлиб чиқаётганини тасдиқловчи сўзлар остига имзо чекдилар. Бошқача қилиб айтганда, давлат жорий йилда фуқароларни ёппасига пахта далаларида ишлашга сафарбар қилди, бунақа меҳнатнинг мажбурий характери ҳаммага маълум.\nТихоновнинг “пахта иши”да шикоятчилар сифатида оддий фуқаролар эмас, балки фақат маҳалла қўмиталари раислари чиқаётгани ҳам рамзий кўринишга эга. Бу сохта жамоат ташкилотларининг бузғунчи ролининг яққол намунасидир.\nХалқаро меҳнат ташкилотининг ратификация қилинган Конвенцияларини амалга ошириш бўйича 2008 йилда қабул қилинган биринчи Миллий режага асосан, маҳалла фуқаролари йиғинлари ўз ҳудудларида мажбурий меҳнатнинг қўлланишига йўл қўйилмаслик устидан назорат олиб боришлари лозим.\nБунинг ўрнига улар сохта ватанпарварлик шиорлари остида ташкилотчилар ролини ўз зиммаларига олиб, ижтимоий нафақа бермай қўямиз, дея қўрқитиб одамларни пахта далаларига жўнатиш билан шуғулланмоқда. Маҳалла “фаоллари” эса мажбурий меҳнатдан фойдаланиш ҳолатлари тўғрисида маълумот тўплаётган ҳуқуқ ҳимоячиларни гиж-гижлаш билан оворалар.\nЎзбекистон Республикаси Маъмурий кодексининг 305 моддаси Тихоновга қўйилаётган 183 модда бўйича ишларни бир сутка мобайнида кўриб чиқилишини кўзда тутади. Ўша кодекснинг 282 моддасига кўра, баённома бошқа ҳужжатлар ва иш бўйича ашёвий далиллар билан бирга ҳуқуқбузарлик содир этилган ёки аниқланган пайтдан бошлаб бир суткадан кечиктирмай маъмурий ҳуқуқбузарлик тўғрисидаги ишларни кўриб чиқиш ваколатига эга бўлган орган (мансабдор шахс)га юборилади.\nШунга қарамай, ҳуқуқ ҳимоячига қарши 19 ёки 20 сентябрь куни қўзғатилган иш шу чоққача кўриб чиқилгани йўқ. Ваҳоланки, Тихонов 30 сентябргача Ангренда юрган бўлса ҳам. Маълум бўлишича, шу кунлар давомида унинг ортидан кузатув олиб боришган.\nАйни пайтда Ангрен милицияси “Маъмурий жавобгарлик” кодексининг 294-моддасига таянмоқдалар, унда айтилишича, “Башарти содир этган ҳуқуқбузарлиги учун ушбу Кодексда маъмурий қамоққа олиш, ашёларини мусодара қилиш ёки ҳақини тўлаш шарти билан олиб қўйиш чораларини қўлланиш назарда тутилган бўлса, маъмурий ҳуқуқбузарликлар тўғрисидаги ишларни кўриб чиқиш вақтида маъмурий жавобгарликка тортилаётган шахснинг қатнашиши шарт”. Демак, агар Тихонов судга боришдан бўйин товласа, милиция уни мажбуран олиб бориши мумкин.


ГРИППНИНГ ОЛДИНИ ОЛИШ МУМКИН » Кармана овози\nКармана овози » ТИББИЁТ » ГРИППНИНГ ОЛДИНИ ОЛИШ МУМКИН\nБулим: ТИББИЁТ 11-11-2015, 16:36\nКуз-қиш мавсумида аҳоли ўртасида, айниқса, болаларда ўткир респиратор касалликлар, жумладан, грипп касаллиги билан оғриши кўп учрайди.\nГрипп ўткир, юқумли вирусли касаллик бўлиб, асосан ҳаво-томчи йўли орқали юқади. Бемор нафас олганда, аксирганда, йўталганда, миллионлаб вирусларни ҳавога ажратади. Умумий автотранспорт воситалари ва бошқа жамоат жойларида касалликнинг юқиш хавфи юқори бўлади.\nАгар ушбу ҳолатлар ўзингизда ва оила аъзоларингизда кузатилса шифокорга мурожаат қилинг. Шифокор қабулига боргунга қадар беморга кўпроқ суюқлик ичириш (кўк чой, лимон, малинали, смородинали чой, наъматак дамламаси) керак. Тана ҳарорати кўтарилса, парацетамол ёки антигриппин таблеткасини бериш лозим. Беморга шифокор маслаҳатисиз антибиотик берманг, чунки антибиотик вирусга таъсир қилмайди. Грипп оғир асоратлар қолдириши билан хавфлидир. Гриппдан кейин беморларда менингит (мия пардасининг яллиғланиши), мененгоэнцефалит (мия пардаси ва тўқимасининг яллиғланиши), бронхит (бронх йўлларининг яллиғланиши), зотилжам (ўпка тўқимасининг яллиғланиши) каби бир қатор оғир асоратлар қолади. Шу сабабли ўзингизга эътиборсиз бўлманг. Касаллик юқмаслиги учун хонани тез-тез шамоллатиб туринг, исириқ тутатинг, тўрт қаватли ниқоб тақинг ва ҳар 4 соатда алмаштириб туринг. Эрталаб ва кечқурун бурун ва томоқни 2 фоизли чой моддаси билан чайиб, бурун ичига оксалин мазини суртиб туринг. Бадантарбия машқлари билан мунтазам шуғулланинг, "С” витаминига бой бўлган меваларни кўпроқ истеъмол қилинг (лимон, мандарин, апельсин, киви, тузланган карам в.ҳ), қўлларингизни тез-тез совунлаб ювиб туринг. Кўпроқ ва тез-тез очиқ, тоза ҳавода сайр қилиш, соғлом турмуш тарзига амал қилиш, спорт билан мунтазам шуғулланиш организмнинг ҳар қандай инфекцияларга қарши курашишида ёрдам беради. Касаллик билан оғримаслик учун юқоридаги оддий амаллардан иборат бўлган гигиена талабларига риоя қилиш, им асрашда ижобий ёрдам беради.иммунтизими юқори бўлишини таъминлаш учун тўғри овқатланиш соғлигимизни


Пашинян парламент сайловида овоз берди | Qalampir.uz\nПашинян парламент сайловида овоз берди\nОлам\t20 Июнь 15:58 1628\nАввалроқ, бугун, 20 июнь куни Арманистонда Миллий мажлисга (бир палатали парламент) муддатидан олдин сайловлар бўлиб ўтаётгани ҳақида хабар бергандик.\nМаълумотларга кўра, Арманистон Бош вазири вазифасини бажарувчи Никол Пашинян ҳам парламент сайловларида овоз берган. Таъкидланишича, Пашинян сайлов участкасига рафиқаси ва тўрт фарзанди билан келган. У овоз берган ва журналистларнинг саволларига жавоб бермасдан участкадан чиқиб кетган.\nМаълумот ўрнида, Арманистонда ўтган йилнинг ноябрь ойида бошланган сиёсий инқироз фонида Бош вазир ва парламентда вакили бўлган партиялар раҳбарлари муддатидан олдин сайловлар ўтказишга келишиб олганди.\nЖорий йилнинг 10 май куни бўлиб ўтган махсус йиғилишда депутатлар парламентни тарқатиб юборишни қонуний равишда амалга ошириш учун зарур расмиятчиликларга риоя қилганди. Шундан сўнг, мамлакат Президенти Армен Саркисян муддатидан олдин сайловлар кунини 20 июнга белгилаганди.\nНикол Пашинян ва унинг ҳукумати аъзолари сайловгача вазифа бажарувчи лавозимида ишлаб келди. Унинг “Фуқаролик шартномаси” партияси бошқа кучлар билан блоклар тузишдан бош тортган ва сайловларда мустақил қатнашмоқда.\nМутахассисларнинг фикрига кўра, Пашиняннинг сайловдаги асосий рақибларидан бири Арманистоннинг собиқ Президенти Роберт Кочарян бўлади. У “Дашнакцутюн” ва “Қайта жонланаётган Арманистон” партиялари раҳбарлари Ишхан Сагателян ва Ваге Акопян билан биргаликда “Арманистон” блокини яратган.\nСайловда Арманистон Миллий хавфсизлик хизматининг собиқ раҳбари Артур Ванецяннинг “Родина” партияси билан блок тузган экс-президент Серж Саргсяннинг Республикачилар партияси ҳам иштирок этмоқда. Шунингдек, парламент мухолифати — “Обод Арманистон” ва “Порлоқ Арманистон” партиялари ҳам сайловларда ҳеч қандай блокларга қўшилмасдан қатнашмоқда.\n14 Сентябрь 20:19 36858\n14 Сентябрь 10:58 32032\n15 Сентябрь 19:38 24961\n14 Сентябрь 14:11 23088\n15 Сентябрь 14:50 22844


Иш ҳақини криптовалютада тўлашга рухсат берилди - Халқ сўзи\nИш ҳақини криптовалютада тўлашга рухсат берилди\n14:32 14 Август 2019 Дунё\nЯнги Зеландияда солиқ органлари томонидан шу йил 1 сентябрдан ходимларга криптовалютада иш ҳақи тўлашга рухсат берилди. Янги қоида расмий меҳнат шартномалари тузилган ёлланма ишчиларга тааллуқлидир, деб хабар берди Inc.\nУшбу қарор уч йил ичида амалда бўлади. Тўловлар белгиланган суммада берилади. Бундан ташқари, маош валюта сифатида амалда бўлган криптовалютада тўланади.\nБошқача айтганда, уларни қоғоз пулларга алмаштириш мумкин бўлади. Бу компанияларга ходимларига ликвидсиз ёки бошқа кам таъминланган виртуал валюталарда ойлик беришнинг олдини олишга қаратилган.\nБундан кўзланган мақсад ишчиларига криптовалютада тўлаш қобилиятига эга бўлган компаниялардан солиқ ундиришдир.\nЧунки гарчи маош рақамли валютада берилса-да, бу ишчини криптовалюта нархи тебранишларидан хавфсиз қила олмайди. Шунинг учун экспертлар бундай ойлик олгандан сўнг, шу заҳотиёқ уни нақдлаштиришни тавсия этишмоқда.


ПВХ қувурларни ишлаб чиқариш - UZCHINATRADE.COM\nПВХ қувурларни ишлаб чиқариш\nҲар хил турдаги пластиклардан қувурларни ишлаб чиқариш бозори сўнгги йилларда сезиларли даражада ривожланди. Бунга сабаб ушбу маҳсулотни тайёрлаш технологиясининг осонлиги ҳамда унга бўлган юқори талабнинг мавжудлигидир. Пластик қувурлардан кўплаб жабҳаларда фойдаланиш мумкин. Улардан канализация ва иситиш тизимларида, газ ва сув, шунингдек, “иссиқ пол” тизимларида самарали фойдаланиш мумкин. Пластик қувурларни тайёрлаш учун турли хил хом ашё ишлатилади: юқори ва паст босимли полимер, полипропилен, полибутен, поливинилхлорид ва бошқалар. Пластик қувурларни ишлаб чиқариш экологик тоза ва осон жараён ҳисобланиб, у экструзияга асосланади. Пластик қувурлар ишлаб чиқарадиган тўлиқ циклли линияга экструдердан ташқари, қувурларни кесишга мўлжалланган машина, хом ашёни етказиш тизими, калибрация ва совитиш ванналари, смеситель, тортиш мосламаси, транспортер-тасма, вакуумли шакл берувчи ва қувурлар жойланадиган тўплагич ҳам киради.\nкалибрация ва совитиш учун ванналар;\nҚувур диаметри-16-63 мм\nЧизиқли тезлик -1-10м/дақ\nИшлаб чиқариш қуввати -120 кг/соат\nБелгиланган қувват -45 кВт\nОнлайн сўров ПВХ қувурларни ишлаб чиқариш


3 январь, 20:53\n“Спартак” президенти Леонид Федун ва клубнинг собиқ бош директори Шамиль Газизов ўртасидаги можаро ҳали узоқ давом этадиган кўринади. Биз учун нохуш томони ўртада муаммо бўлаётган масала Остон Ўруновнинг трансферига тегишли эканидир.\nМаълумки, Шамиль Газизов 2020 йил бошида “Уфа”да ёрқин ўйин кўрсатиб, гранд клублар эътиборига тушган Остон Ўруновни ҳеч кимга бермай, ёзда ўзи янги иш бошлаган “Спартак”га олиб ўтди. Қисқа фурсатда ҳамма нарса ўзгариб кетди.\n“Спартак” хўжайини Леонид Федун йил охириги бориб Газизовни бўшатиб юборди. Ўртада Газизов орқали Москвага келган Ўрунов ноқулай вазиятга тушиб қолди. Федун ва Газизов шундан бери матбуотда бир бирига тош отади, турли масалаларда судлашиб ҳам юришибди.\nЯқинда “Спартак” хўжайини уфалик мутахассис клубга Остон Ўрунов ва Александр Кокоринни олиб келганида ноқонуний комиссия пулларига эга бўлганини таъкидлаб, бу борада судга мурожаат қилишини билдирганди.\nШамиль Газизов узоқ кутмай қарши ҳужумга ўтди. Айни пайтда “Уфа” клуби бош директорлигига қайтган мутахассис Россия матбуотига берган интервьюсида бир қатор масалалар, жумладан Остон Ўруновнинг трансфери бўйича ҳам ўз позициясини билдирди.\n- “Спартак”га келганимда кимларга тўқнаш бўлганимни, бу одамларнинг мавқеи баланд эканини билардим. Лекин масала бу даражага етишини тўғриси кутмаганман. Бундан буёғига жим туришим ҳеч қайси мантиққа тўғри келмайди. Шу пайтгача индамадим.\nУстимдан мағзава ағдаришди, Ўрунов трансфери билан боғлиқ турли иғволарни тўқиб чиқаришди. Кокорин билан ҳам шундай. Мен буларнинг барчасини жимгина кузатдим. Менимча ҳозир энг танбал одамларгина бу мавзуга бош суқмади холос.\nАйримлар Остон Ўруновни мен ўзимдан ўзим сотиб олганимни гапиряпти. Худди бу футболчи бирор буюмдек. “Спартак” Ўрунов трансферида ҳам, Кокоринда ҳам бир тийин комиссия тўлаган эмас, - деди Шамиль Газизов.\nШамиль Газизов “Спартак” президенди Леонид Федун уни алдаганини иддао қилмоқда. Имзоланган келишувда пойтахт клуби уфалик мутахассисни муддатидан олдин истеъфога чиқарадиган бўлса, унга клуб акцияларининг 10 фоизини бериши, бундан ташқари, "Спарт“к" Еврокубокларга йўлланма олган мавсум учун бир миллион евро миқдорида улуш ажратилишига келишилгани айтилмоқда.\nФедун бу иддаоларни тан олмаяпти ва Шамиль Газизов Ўрунов ва Кокорин трансферларида ўзига пул ишлаб олган, деган фикрни илгари суриб, собиқ бош директорга пул тўламоқчи эмаслигини билдирмоқда.\n“Спартак”да юзага келган вазиятдан Александр Кокорин осон қутилди. У бир йил муқаддам “Фиорентина” таклифини қабул қилиб, А Серияга кўчиб ўтди. Россиялик ҳужумчи Италияда ўзини кўрсата олмаган бўлса-да, ҳар ҳолда Москвадаги “ўйинлар”дан узоқда.\nОстон Ўрунов масаласи бироз чигал. Легионеримизнинг “Спартак” билан 2025 йилнинг ёрмигача давом этадиган шартномаси бор. Бу клуб ҳамюртимизни кейинчалик ҳам ўйнатмоқчи эмас. Остон ҳозирча, ижара асосида “Уфа” шарафини ҳимоя қилмоқда. Уфаликларда ёзни уни 1 миллион еврога сотиб олиш ҳуқуқи бор.\nБироқ, Бошқирдистон жамоасида молиявий инқироз кузатилмоқда. Мусобақа жадвалининг қуйи поғоналарилан кўтарила олмаётган клуб премьер-лигани тарк этса, жамоа тарқалиб кетиши ҳақида хабарлар чиқди.\nХуллас, Остон Ўруновнинг келажак фаолияти ҳамон мавҳумлигича қолмоқда.


Парламент иқтисодга ФҲ тартибини киритиш қонунини уч ўқишда маъқуллади | ҚИРҒИЗИСТОН ЯНГИЛИКЛАРИ\nПарламент иқтисодга ФҲ тартибини киритиш қонунини уч ўқишда маъқуллади\nЖогорку Кенешнинг депутатлари Қирғизистон иқтисодига фавқулотда ҳолат режимини киритиш бўйича қонун лойиҳасини уч ўқишда қабул қилди. 81 депутат «маъқул», 2 депутат «қарши» овоз берди.\nИқтисодга кирувчи фавқулодда ҳолат режимининг муддати олти ой.\nДепутат Дастан Бекешев мазкур қонун қабул қилингунча телеграм-канали орқали «бу бизнес ва оддий халқ учун жуда хавфли лойиҳа» эканини айтган эди.\n«Масалан, нима учун министрлар кабинети қарзнинг ўрнига бирор бир компаниянинг акциясини олиб, уларни сотиш кераклиги тушунарсиз. Бу жуда хавфли, сабаби бюджет ҳисобидан қайси акциялар олингани, қандай нархда сотилганини парламент кўролмайди. Буни иқтисоддаги фавқулодда ҳолатга ҳеч қандай алоқаси йўқ, ҳаммаси министрлар кабинетининг ваколатларини кенгайтириш учун қилинмоқда. Шунингдек, ҳужжатга кўра ҳукумат парламентнинг розилигисиз солиқ ставкаларини ўзгартира олади. Тасаввур қилинг, [эрталаб] уйғонсангиз қўшимча нарх солиғи 12 эмас, Россиядагидай 20%ни тузиб қолган» — деди у.\nҚонун лойиҳасини депутатлар 29 июлда муҳокамага олиб чиқди, бироқ иқтисод ва молия вазири Акилбек Жапаров 27 июлда таклиф қилган эди.\nУнда иқтисод ва молия сиёсати қўмитасининг йиғинида Жапаров парламент депутатларига мурожаат қилиб, қонун лойиҳасини уч ўқишда қабул қилишни сўраган. Бироқ ҳужжатнинг матни ҳеч қаерда эълон қилинмаган, шунга қарамай, қонун лойиҳасининг концепцияси қабул қилинган.\nҚўмита йиғинида Жапаров қандай шароитда иқтисодга ФҲ режимини киритиш мумкинлигини айтган:\nўтган ойга нисбатан истеъмол нархлари индексининг ўсиши уч ой кетма-кет ўртача 3,5 фоизга ошса;\nички улгуржи маҳсулотларнинг кўлами давлат қарзининг суммаси белгиланган меъёрдан 20 фоизга ошса;\nуч ой ичида ички улгуржи маҳсулотни тузиш иқтисод тармоғининг индекси 10 фоизга қисқарса;\nуч ой ичида ташқи савдо айланмаси 10 фоизга қисқарса;\nсолиқ тўловларининг ҳажми 10 фоизга камайса;\nинвестиция муҳити кескин ёмонлашса;\nикки кварталда чет ўлкага чиқиб кетган инвестиция 20 фоизга ошса.\nўлка иқтисодига оғир зарар келтирган табиий офатларнинг оқибатлари.\nШунингдек, министрлар кабинети Жогорку Кенешнинг розилигисиз бюджетнинг даромади ва камомадининг 20%ни назорат қилади. Бунинг учун министрлар кабинетининг бошчиси президентга мурожаат қилса етарли.\nҚонунни ўқиб чиққандан кейин депутат Бекешев, ўлканинг ҳозирги аҳволи ФҲ киритишга имкон беришини таъкидлади.\n«Мени тушунишимча, бу қонунни қабул қилиб, кейин иқтисодга ФҲ режимини киритиш керак. Парламентга мурожаат ҳам талаб қилинмайди», — деб тушунтирди у. Шу билан бирга қонун лойиҳаси министрлар кабинетининг ваколатларини кенгайтираётганини қўшимча қилди.\nҚонун лойиҳасига Қирғизистоннинг бизнес-ҳақиқатчиси Робин Орд-Смит ҳам реакция қилди. Унинг айтишича, лойиҳада «тадбиркорлик субъектларига ва ўлканинг умумий иқтисодий потенциалига салбий таъсир қилувчи» меъёрлар бор.\nШу билан бирга, «таклиф қилинган чорларнинг очиқлиги ва асослилиги савол туғилишига сабаб бўлади» дейди Орд-Смит. Сабаби унда министрлар кабинетига солиқ тўловчилар учун қўшимча мажбуриятларни киритиш ва солиқни администрациялаш қоидаларини ўзгартиришга йўл беради.\nИқтисодчилар эса бундай қонун лойиҳаси билан давлат Қирғизистондаги бизнесни назорат қилмоқчи деб ҳисоблашади.\n«Мамлакатни бизнесга аралашиши хавфли. Қирғизистон шароитида давлат органлари коррупциялашиб, давлат манаполияцига тадбиркорлар ишончсизлик кўрсатмаса ҳам, бу қонунни қабул қилиш заруратини кўрмаяпман.\nҚонун лойиҳаси парламентнинг ролини аввалгидан ҳам кучсизлантиради. Бюджетни сарфлаш икки марта, уч марта назоратни талаб қилади. Бу тармоқда кўплаган турли лавозимдан фойдаланишлар бўлиши мумкин. Парламент билан келишмай, ғазнадаги пулни шошилинч тақсимлаш билан коррупцияга ботган тармоқдаги коррупциялашиш хавфини оширибгина қолмай, давлат пулларини самарасиз йўқ қилишга олиб келади», — деб ҳисоблайди Азамат Акенеев.\nАввалги мақола«Медиа Полиси Институти»: Фейклар тўғрисидаги қонун лойиҳаси ноқонуний қабул қилинди\nНавбатдаги мақолаҚирғизистонда COVID-19 юқтирган 10 нафар бемор вафот этди


Kutubxona - Rabindranat Tagor. Yozuvchi (hikoya) / Kiril\nSiz shu sahifadasiz: Rabindranat Tagor. Yozuvchi (hikoya) / Kiril\nМуаллифРабиндранат Тагор Асар номиЁзувчи (ҳикоя)\nШу кунгача Пробхадан сира ғамим йўқ эди. Қайтага бемор онасининг ташвиши кўпроқ бўларди. Пробханинг ўйнаб турганини кўриб, мен беҳад қувонардим, унинг маъсум кулгисидан ва чала-чулпа қилиб гапиришидан роҳат қилиб, уни жон деб овунтирар эдим. Бироқ, қизча йиғлаган ҳамон ундан қутулишга ҳаракат қилиб, дарров онасининг қўлига берардим.\nБоланинг бутун ташвиши оқибат менинг зиммамга тушар деб сира ҳам ўйламаган эдим. Бахтга қарши, тез фурсатда хотиним ўлиб, қизча бутунлай менинг қўлимда қолди. Она меҳридан маҳрум бўлган бу етимчага икки чандон муҳаббат билан қарашим лозимлигини жуда яхши англар эдим. Аммо бу мусибатдан Пробханинг қандай хулоса чиқарганини билмасдим; қизча бўлса, ёлғиз дадамга мен қарамасам, ким қарайди, деган фикрга келган экан.\nОлти ёшга борганда, уй-рўзғор ишлари тамомила шунинг қоиига ўтди. Кичкина қизчанинг дадасини парвариш қилишга бел боғлагани яққол кўриниб турарди. Мен кўнглимда ундан кулсам ҳам, измидан чиқмасдим. Мени уқувсиз, ёрдамга муҳтож деб ўйлаш унга ёқар, бинобарин, кийим ё соябонимни бирор ерга ташласам, гўё унинг қарашиб юбориши зарурдек, дарров йиғиштириб жой-жойига қўярди. Ахир унинг менга ўхшаш катта қўғирчоғи йўқ эди-да! Шунинг учун отага овқат пишириш, кийинтириш, ётганда устларини ёпиб қўйиш унга зўр қувонч бағишларди. Фақат ҳарф ўрганиш ва ўқиш вақтидагина, истар-истамас, менинг хоҳишимга бўйсунар эди.\nҚиз ҳадемай балоғатга етиб, уни муносиб эрга бериш вақти ҳам келди. Бунинг учун пул керак, менда эса пул йўқ! Бундан ташқари, мен қизимга хат-савод ўргатдим, энди у бирор нодоннинг қўлига тушса нима бўлади? Пул топиш зарур эди. Ҳукумат идораларига ишга кирай десам, жуда кексайиб қолганман, бошқа ишга рағбатим йўқ, ўйлаб-ўйлаб ёзувчилик қилишни маъқул кўрдим.\nЁш бамбук дарахтидан ясалган идишга на сув, на ёғ солиб бўлади. У рўзғорда фойдасиз нарса. Аммо, бордию бамбукнинг ёш ниҳолидан най ясалса-чи, у ёқимли садо беради. Мен ўз қобилиятини ҳеч қайси соҳада кўрсата олмаган бахтсиз кимса, шубҳасиз, китоб ёза олади, деган қарорга келдим. Бинобарин, тортинмай-нетмай бир пардалик комедия ёзишга киришдим.\nКомедия кўп кишиларга манзур бўлиб, саҳнага қўйилди. Бу асар менга шон-шуҳрат келтирди, шу билан бирга, бошимга ташвиш ҳам солди: энди мен бошлаган ишимни охирига етказолмасман деган хавфда эдим., Кунбўйи қўрқув ва ҳаяжон ичида комедия ёзардим.\n— Дада, балки кўчаларга чиқиб бир айланиб келармиз, — деб илтимос қилди Проха майингина жилмайиб.\n— Бор, нари тур! Ҳозир менга халақит берма! — бақириб бердим мен трубка чека туриб. Унинг ёришиб турган чеҳраси, пуфлаб ўчирилган шамдек, бирпасда сўнди. Мен бўлсам бекордан-бекорга озор топган бу қизнинг хонадан қандай чиқиб кетганини ҳам сезмай қолибман.\nШу вақтларда мен чўри хотинларни шафқатсизлик билан ҳайдар, хизматкорларни урар, агар гадо келса таёқ олиб қувар эдим. Уйим чорраҳада бўлгани учун, баъзи йўловчилар деразадан қараб йўл сўрар, мен бўлсам уларни жеркиб, кўчанинг нариги ёғидан юришга буюрар эдим. Менинг қизиқ комедия ёзаётганимни ҳеч ким билмас, билишни ҳам истамас эди.\nМенинг драматургияга ҳавасим ҳам, шон-шуҳратим ҳам тобора ортар, лекин пулимга пул қўшилмас эди. Дарвоқе, мен у вақтда пулни ўйламасдим ҳам. Мен ҳатто яхши оиладан қизимга куёв топишим зарурлигини ҳам унутган эдим.\nАгар орада бошқа бир ҳодиса рўй бермаганда, бу телбалик яна қанча давом этар эди экан, билмайман. Жаҳирграм қишлоғининг заминдори газета нашр этиб, мени унга иштирок этишга таклиф қилди. Мен рози бўлдим ва бир неча кун давомида кечаю кундуз бетиним ёздим. Жахирграм ёнида Ахирграм қишлоғи ҳам бор эди, бу қишлоқ заминдори менинг хўжайиним аъзо бўлган партияга эмас, бошқа партияга мансуб экан. Айтишларига қараганда, бир вақтлар бу қишлоқларнинг аҳолиси бир-бири билан таёқ олиб уришган, охири суд улардан бу номаъқулчиликни такрорламаслик тўғрисида тилхат олишга мажбур бўлган. Эндиликда хўжайиним менинг қаламимни қотиллар, каллакесарлар ўрнида ишлата бошлади. Мен Ахирграм заминдорларининг аждодларини фош қилиб ёзган ўткир мақолаларим билан Жахирграм заминдорларининг шарафини ҳимоя қилардим. Ахирграмликлар қаттиқ шарманда қилинди. Бу менинг ижодий гуллаган чоғим эди. Мен семириб кетдим, лабларимда ўйноқи табассум пайдо бўлди. Душманларнинг тарихини тасвир этиш билан мен Ахирграм заминдорларига ўлим зарбаси берган эдим. Жахирграмликлар мақолаларимни ўқиб, ичаги узилгудай бўлиб кулишар эди. Мен жуда очилиб кетдим.\nБироқ Ахирграм заминдори ҳам қараб турмади. У ҳам газета чиқара бошлади. Унда нималарни ёзмадилар денг! Бу газета содда тилда, кўтаринки руҳ ва эҳтирос билан шундай ҳақоратомуз нарсалар босиб чиқардики, гўё ҳарфларидан ўт чақнаб турарди. Ҳар иккала қишлоқ аҳолиси бу сўзларнинг маъносини жуда яхши тушунарди. Мен тажрибали журналист бўлганимдан, душманларга қарши яна шундай ўткир мақолалар ёздимки, унинг моҳиятини на дўст тушунарди, на душман. Натижада мен ғолиб чиқдим-у, лекин, ҳамма мени, мағлуб бўлди, деб ўйларди. Ўнғайсиз аҳволда қолиб, яхши дид ҳақида илмий асар ёздим. Бундай қарасам, ёмондан кўра яхши нарсадан кулиш — уни рад этиш осонроқ экан. Маймунлар одамга тақлид қилишади, лекин одам маймунга тақлид этганда унча қойил қилолмайди. Менинг илмий асарим қабул қилинмади.\n— Вой, ўлганим яхши, нима қилиб қўйдингиз? — деб қичқириб юборди. Унинг кийимлари қонга бўялган эди. Чхидам дарров унинг оғзини ёпди. Дукхирам эсанкираб қолди, у белкуракни ташлаб, бошини ушлаганча полга ўтирди; ухлаб ётган бола уйғониб, қўрққанидан йиғлаб юборди.\nБу уйда шунча ҳодиса бўлишига қарамай, қишлоқ аввалгидек типпа-тинч эди. Подачи ҳозиргина подани ҳайдаб келди. Кунбўйи шоли ўроғида юрган деҳқонлар енгил қайиқларда уйларига қайтардилар; улар бошларида бир неча боғдан шоли кўтариб келардилар, бу — уларнинг бир кунлик иш ҳақлари эди.\nАка-укаларнинг қўшниси Рамлочон Чокроборти бобо почтага хат ташлаб келиб, ўз уйи олдида хотиржамгина трубка чекиб ўтирарди. Дукхи унинг ижарачиси бўлиб, қарзининг бир қисмини шу куни тоиашга ваъда берган эди. Бирдан чолнинг эсига шу гап келиб, эҳтимол, Дукхи ишдан қайтгандир, деб елкасига чадорини ташлаб, қўлига соябон олиб ҳовлисидан чиқди.\nУ қўшни ҳовлига назар солиб, сесканиб кетди. Ҳамма уйларда чироқ ўчирилган. Қоронғи айвонда бир неча кишининг шарпаси кўринарди. Аҳён-аҳёнда бўғилиб чиққан йиғи овози эшитиларди — бола онасини чақириб йиғларди. Чхидам унинг оғзини қўли билан бекитиб турарди.\n— Дукхи, уйдамисан? — деб сўради бесаранжом Рамлочон.\nДукхи тош ҳайкалдай қотиб ётарди. У ўз исмини эшитиб, ёш боладек ҳўнграб юборди.\nЧхидам шошилганча ҳовлига чиқиб Чокроборти ҳузурига борди.\n— Афтидан, хотинлар яна жанжаллашганга ўхшайдими? — деб сўради Рамлочон бобо, — биз уззукун уларнинг доду фарёдини эшитдик...\nЧхидам нима қилишини билмасди. Бири-биридан бемаънироқ фикрлар бошига келарди. Ниҳоят, қоронғи тушгандан кейин мурдани бир жойга кўмиб, шу билан ундан қутуламан, деган фикрга келди. Бунгача уйга бирор киши кириб келишини у сира хаёлига келтирмаган эди. Қўққисдан келиб қолган бу одамга Чхидам нима деб жавоб беришини билмади.\n— Ҳа, букун қаттиқ жанжал бўлибди, — деди охири. Рамлочон айвонга чиқишга тараддудланиб:\n— Нега Дукха йиғлаяпти? — деб сўради. Чхидам буни яшириш қийинлигини фаҳмлаб:\n— Жанжал вақтида менинг хотиним Радхани белкурак билан урибди.\nБундай пайтда ҳеч қандай хавф, фараз этилгандан кўра даҳшатлироқ туюлмайди: Чхидам мудҳиш ҳақиқат чангалидан қутулишнигина ўйларди. Дарҳақиқат, ёлғоннинг ҳақиқатдан кўра даҳшатлироқ оқибатини у қаёқдан билсин? Бинобарин, Рамлочоннинг саволини эшитган Чхидам ўйлаб-нетмай оғзига келган сўзни айтди-қўйди.\nРамлочон бу хабардан сесканиб:\n— Бай, бай бай! Нималар деяпсан! Ҳар ҳолда ўлмагандир-а? — деб сўради.\n— Ўлиб қолди, — деди Чхидам ва Чокробортининг оёғига йиқилди.\nРамлочоннинг қочишга мажоли етмай:\n«Рам, рам!— деб юборди-да, ўйлаб қолди. — Бемахалда нима қилиб, бу ҳодисанинг шоҳиди бўлдим!\nЭнди узлуксиз терговга чақиришади».\nЧхидам эса ҳамон унинг оёқларига тирмашар эди.\n— О, донишманд бобо, — деб ялинди у (Рамлочонн қишлоқда энг яхши қонуншунос деб ҳисоблардилар).— Айтинг-чи, нима қилсам хотинимни қутқариб қоламан?\n— Қулоқ сол, — бир оз ўйлаб давом этди Чокробор¬ти.—Биргина йўл бор: ҳозир политсияга бориб, укам Дукхи кечқурун ишдан оч келиб, овқат тайёр эмаслигини билгач, хотинини белкурак билан урди дегин. Шу сўзни айтсанг хотининг халос боиади, боиадиган гап шу.\nЧхидамнинг томоқлари қуруқшаб кетди:\nХўжайиним энди менга илгарижгидек ҳурмат билан қарамас, одамлар ҳам менга рўйхуш бермасди. Кўчага чиқсам мендан юз ўгиришар, баъзилар эса мени кўрган ҳамон кула бошлардилар.\nБу орада менинг комедияларимни ҳамма унутди. Назаримда мен одамларга бир қути гугуртчаликкина керак эканман; уни бир лаҳза ёндиришдию иш тугади. Руҳим тушиб, бошим гаранг бўлиб, мутлақо ишламай қолди. Ҳаётим заволга юз тутди. Унда ҳеч қандай маъно қолмади.\nБу чоғларда Пробха мендан қўрқиб қолган эди. Чақирмагунимча менинг олдимга киришга журъат қилмасди. Қиз, ёзишдан бўшамаган отадан кўра, мудом ёнингда турган қўғирчоқ яхши, деган фикрга келиб қолган эди, чамамда.\nОхири Ахирграм газетаси хўжайинимни қўйиб менга ёпишди. Менга қарши ёзилган мақолалар жуда ҳам ҳақоратомуз эди. Уларнинг мазмунини дўстларим, жўраларим менга кула-кула сўзлаб берардилар. Баъзилар, гап мақолада эмас, гап унинг қандай маҳорат билан ёзилишида, деб қўйишарди. Унинг равон услубига эътибор қилинса, дилозорлиги ҳам енгиллашиб қолармиш. Шу фикрни йигирма киши кунбўйи қулоғимга қуярди.\nУйимнинг олдида бир боғча бўлиб, баъзан бирор нарсадан хунобим чиқса, шу ерда айланиб юришни яхши кўрардим. Уялари устида учиб юрган қушчаларнинг чағир-чуғури тўхтаб, қош қорайиб, ҳаммаёқ тинчиганда мен ҳам анча ҳовуримдан тушардим. Қушлар орасида тилидан заҳар томадиган ёзувчилар йўқлигини билардим, бинобарин, улар билан яхши дид ҳақида мунозара қилишнинг ҳожати ҳам йўқ. Мен ҳалиги заҳар олуд мақолаларга жавоб ёзиш ҳақидагина ўйлардим. «Олижаноблик ва мардликни ҳамма ҳам тушуна бермайди, — дердим ичимда. — Энг яхшиси заҳар олуд тил». Мен қаттиқ жавоб ёзишга қарор қилдим, мана бунда мен сира ҳам мағлуб бўлмайман! Шу лаҳза зулмат ичида юмшоқ, таниш овоз эшитилди ва мен майин ва иссиқ қўлнинг авайлаб текканини сездим. Бироқ, ўз фикрларимга шу қадар ғарқ бўлгандимки, унга парво ҳам қилмадим. Бир неча дақиқадан сўнг шу майин овоз яна мени чақирди ва яна қўлнинг авайлаб текканини ҳис этдим. Қиз секингина менга яқинлашиб, аранг эшитилар овоз билан «Дада!...» деди. Жавоб бўлмаганини кўриб, менинг ўнг қўлимни ушлаб астагина пешонасига олиб борди-да, секин қайтиб уйга кетди. Пробха кўпдан буён менинг олдимга кирмас, мабодо кирса ҳам бундай ёлвормас эди. Ҳозир авайлаб менга қўл узатиши бутун вужудимни тўлқинлантириб юборди.\nБирмунча вақт ўтгандан сўнг уйга кирсам, қизим каравотда ётибди. У дармонсиз, кўзлари ярим юмуқ; бутун аъзоси гулдек сўлган эди. Пешонасини ушласам, ёниб турибди, қон томирлари шишган, тез-тез нафас олади. Билдимки, қизим касалини сезиб, ширин сўз, меҳр-муҳаббат истаб отага мурожаат қилган, у эса, бу пайтда ахирграмликларга жавобан ёзиладиган, ҳеч кимга нафи тегмайдиган дилозор мақола ҳақида бош қотириб юрибди.\nМен бемор ёнида ўтирдим. Пробха сўзсиз, иссиқ қўллари билан менинг қўлимни тортиб пешонасига олиб борди-да, жим бўлиб қолди.\nМен Ахирграм ва Жахирграм ҳақидаги ҳамма мақолаларимни ўтга ёқдим ва ҳеч қандай жавоб ёзмадим. Чунки эндиликда ғалаба ҳам менга қувонч келтирмасди. Пробханинг онаси ўлганда мен уни ўз қўлимга олгандим. Бугун — Пробхага ўгай она бўлиб қолган менинг ёзувчилик фаоилятим дафн этилгандан сўнг, яна қизимни қўлимга олиб, бағримга босдим ва уйимдан чиқиб кетдим.\n"http://www.kutubxona.com/wiki/index.php?title=Rabindranat_Tagor._Yozuvchi_(hikoya)_/_Kiril&oldid=5157" dan olindi


Марко Станоевич: "Насаф"дан кетишим мумкин эди, фақат..." / CHAMPIONAT.asia\nМарко Станоевич: "Насаф"дан кетишим мумкин эди, фақат..."\n18 фев 13:35\nТеглар : Насаф интервьюМарко Станоевич\n"Насаф"ни кўплаб футболчилар тарк этаётган паллада ўтган мавсум жамоада тўп тепган сербиялик легионер Марко Станоевич "аждарлар" сафида қолишга қарор қилди.\nОртда қолган давр мобайнида кўпчилик мухлисларнинг меҳрини қозонган футболчи янги мавсумни "Насаф"да бошлайди. У клуб билан янги шартномага имзо чекди. Биз бу борада Марконинг фикрларига қулоқ тутдик.\n- Марко, бу йил ҳам "Насаф" шарафини ҳимоя қилишингиздан мухлислар хурсанд бўлишгани табиий. Сизга кўплаб жамоаларнинг таклифлар тушганига қарамасдан жамоада қолишингизга нима туртки бўлди?\n- Жорий мавсумда ҳам "Насаф" сафида тўп тепишимдан хурсандман. Шу йилнинг охирига қадар янги шартнома имзоладим. Таклифлар бўлгани рост. Лекин, якунда Қаршида қолишга қарор қилдим. Сабаб сифатида нимани кўрсатишим мумкин? "Насаф"дан фақатгина жуда ҳам яхши таклиф бўлса, кетаман деб айтгандим. Шахсан ўзимга бу ерда ўйнаш ёқади.\n- Сўнгги вақтларда рўй бераётган муаммолар жамоанинг ички муҳитига қанчалик таъсир қилмоқда? Эшитишимизга қараганда, муҳит унчалик яхши эмас экан...\n- Жамоада ҳар доим ички муҳит яхши бўлган. Мен бу борада муаммо кўрмадим. Ўтган мавсум молиявий томондан қийинчиликларга дуч келинди. Шунга қарамасдан, совринли ўринлар учун курашдик. Муаммолар натижаларимизга таъсир қилмаслигига ҳаракат қилдик.\n- Бобир Абдихолиқов, Шароф Муҳитдинов, Ислом Кенжабоев каби футболчилар бошқа клубларга йўл олишди. Улар жамоанинг етакчилари эди...\n- Кенжабоев, Абдихолиқов, Шароф биз учун муҳим футболчилар эди. Улар ўзларини бошқа жамоада синаб кўришни лозим топишди. Бунга нормал ҳолат сифатида қараш керак. "Насаф"да ёш футболчилар кўп. Бу мавсумда улар ўзларини кўрсатишларига ишонаман.\n- Янги мавсум учун режалар қандай?\n- Муаммолар бартараф этилди. Маошлар берилди. Янги мавсумга яхши тайёргарлик кўряпмиз. Йилни "Пахтакор"га қарши суперкубок баҳси билан бошлаймиз. Бошқа жамоалар, уларнинг таркиби ҳақида фикр билдира олмайман. Мен ҳозир фақат "Насаф" ҳақида ўйламоқдаман. Ўзимиз иштирок этадиган барча турнирларда ғалабалар билан мухлисларимизни хурсанд қилишга ҳаракат қиламиз.


Қирғизистон ССВ бошлиғи аконит билан даволаш орқали «мамлакатни бутун дунёга шарманда қилмасликка» чақирди\nСоғлиқни сақлаш ва ижтимоий ривожланиш вазири Алимқодир Бейшеналиев 31 май куни парламентнинг бюджет ва молия қўмитаси йиғилишида коронавирусни даволаш учун аконитдан фойдаланиш тўғрисида гапирди.\nДепутатлар Қирғизистон ва Халқаро тараққиёт ассоциацияси ўртасида тузилган шартномани муҳокама қилдилар, унга кўра 20 миллион доллар ажратилади, шундан 10 таси грант, қолган 10 миллион доллари 38 йиллик кредит.\nВазирнинг сўзларига кўра, ушбу маблағларнинг бир қисмини коронавирусга қарши вакциналар сотиб олиш учун ажратиш режалаштирилган. Шу билан бирга, Бейшеналиев қандай вакцинани ва қанча дозани сотиб олиш режалаштирилганлигини аниқ айтмади.\nДепутат Айбек Альтйнбеков нима учун Соғлиқни сақлаш вазирлиги коронавирусга қарши вакциналарни сотиб олади ва касалликни аконит билан (заҳарли Иссиқкўл илдизи қайнатмаси) даволамаслигини сўради.\n«Сиз коронавирусни Иссиқкўл илдизи билан даволаяпман, дедингиз, махсус дамламани ичдингиз. Нега энди кредит олиш керак? Нега дамламани сотмайсиз ва ундан пул ишлаб олмайсиз? Бу дамламадан қанча одам даволанган?» — деб сўради депутат.\nВазир, ўз навбатида, «клиник синовлар тугади, энди академиклар ва профессорларнинг хулосалари кутилмоқда» деди. «Дамлама иммунитетни яхшилайди, қандни пасайтиради, ҳатто саратон касаллигини тўхтатади. У фойдали. Коронавируснинг олдини олиш учун эса эмлаш керак», — деди вазир.\nДепутат Сайдулла Нишанов Соғлиқни сақлаш вазирини танқид қилиб, «буни бутун дунё олдида мамлакат учун шармандалик» деди.\n«Мен сизни узоқ вақтдан бери биламан, шифокор сифатида сиз тажрибали мутахассиссиз, лекин сиз вазир бўлмагансиз. Сиз олимсиз, лекин сиз аконит билан даволаш ҳақида гапирдингиз. Сиз шифокорларни, тиббиётни, бутун мамлакатни, бутун дунё олдида обрўсизлантирмоқдасиз. Сиз, шунингдек, Путинга ҳатто бу ҳақда айтилган деб айтдингиз. Сиз чегараларни билишингиз керак. Сиз парламентни эътиборсиз қолдирмоқдасиз, депутатларни танқид қиласиз, мен президент билан яхши муносабатда бўлишингиз мумкинлигини тушунаман. Менимча, сиз парламентни тарк этишингиз керак. Сиз эртами-кечми жавоб беришингиз кераклигини тушунасиз. Бу сизнинг бизнес лойиҳангизми ёки сиз одамларни масхара қиляпсизми, аниқ эмас», — деди Нишанов.\n26 май куни Соғлиқни сақлаш ва ижтимоий ривожланиш вазири Алимқодир Бейшеналиев «Биринчи» радиоканали эфирида Россияга ташрифи чоғида Президент Садир Жапаров Владимир Путинга COVID-19 ни аконит билан даволаш ҳақида гапириб берди. Президентларнинг Иссиқкўл илдизи масаласини муҳокама қилгани ҳақида вазирга Жапаровнинг ўзи хабар берган. Бироқ, кейинчалик Қирғизистон Республикаси раҳбарининг матбуот котиби Эрбол Султонбоев вазирнинг сўзларини рад этди.\n16 апрель куни Алимқодир Бейшеналиевнинг айтишича, шифокорлар аллақачон коронавирусни даволаш учун Иссиқкўл илдизидан кенг фойдаланмоқдалар ва журналистлар олдида унинг дамламасини ичишди. Унинг сўзларига кўра, ушбу усул ушбу шўрвани тайёрлашда шахсан иштирок этадиган Президент Садир Жапаров томонидан таклиф қилинган.\nПарламент ҳукуматга Соғлиқни сақлаш вазирлиги раҳбари Алимқодир Бейшеналиевни лавозимидан озод қилишни тавсия қилди. Депутатларнинг фикрига кўра, вазирнинг баёнотлари Қирғизистоннинг жаҳон ҳамжамияти олдида обрўсига путур етказган ва шунга кўра, Бейшеналиевнинг аҳоли саломатлиги учун масъул мансабдор шахс сифатида ваколатига шубҳа билан қараган.


Рўзимбой Аҳмедов: Ғалабани рақибдан кўра кўпроқ хоҳлагандик\n14 август, 2017, 09:01\nЖароҳат сабабли биринчи давранинг асосий қисмини даволаниш билан ўтказган ҳужумчи Рўзимбой Аҳмедов яна майдонга қайтди. “Қизилқум” билан Наманганда ўтган учрашувни асосий таркибда бошлаган футболчимиз ҳисобни очишга эришди. Жароҳатдан кейин аввалги спорт формасини тиклаб бораётган Аҳмедовнинг ўйиндаги ҳаракатлари кўпчиликда илиқ тассурот қолдирди. Жорий йилги мавсум арафасида бир неча йиллик танаффусдан кейин “Навбаҳор”га қайтган ҳужумчини чемпионатдаги голлари ҳисобини очиши муҳимдир. Аҳмедов март ойи сўнггида Ўзбекистон кубогининг 1/16 финалида “Хоразм” дарвозасини икки бор нишонга олганди. Тўрт ойлик танаффусдан кейин гол урган Рўзимбой билан “Қизилқум” билан ўйин якунига етгач, бир нечта саволларга жавоб олинди. "Навбаҳор" матбуот хизмати қуйидаги суҳбатни тақдим қилди.\n- Ўзингизга маълумки, оёғимда жароҳат борлиги сабабли икки-уч ой давомида майдонга туша олмадим. Оёғимдаги гипс олингач анча қийналдим. Шунга қарамай, машғулотлар давомида тинимсиз равишда ишлаб аввалги спорт формамни тиклашга ҳаракат қилмоқдаман. Худо хоҳласа муносиб тарзда тўп суриб, “Навбаҳор” ютуқларига ҳисса қўшаман деган умиддаман. Бевосита “Қизилқум”га қарши ўйин ҳақида гапирадиган бўлсам, учрашувга жиддий тарзда ўрганиб чиқдик. Рақиб ўйинлари ёзилган дискларни томоша қилиб уларнинг ўйин услубини ўргандик. Майдонда осон бўлгани йўқ. Бунга ўзингиз ҳам гувоҳ бўлдингиз. Шунга қарамай, ирода кўрсатиб охиригача курашиб, 3:2 ҳисобида ғалаба қозонишни уддасидан чиқдик.\n- Маълум танаффусдан кейин майдонга қайтдингиз. Ўйинда ҳаракат қилиш осон бўлмагандир?\n- Чинданам, бунга қадар саккизта турни ўтказиб юборишимга тўғри келди. Анча вақтдан бери ўйин амалиётига эга бўлмаганлигим сабабли осон бўлгани йўқ. Қийинчиликка дуч келсамда қўлимдан келганича ҳаракат қилдим. Асосийси гол уришга эришдим. Кейинги учрашувларга ҳам муносиб тарзда тайёргарлик кўриб, янада яхшироқ тарзда тўп суришга интиламан.\n- Умуман олганда намойиш этган ўйинингиздан кўнглингиз тўлдими?\n- Ҳеч бир футболчи ўзининг ҳаракатларидан тўлиқ қониқиш ҳосил қилмайди. Шундай экан ўйинимдан кўнглим тўлгани йўқ. Ҳали камчиликлар кўп. Ҳозирча ўзимнинг оптимал спорт формамга кира олганимча йўқ. Секин-аста бу камчиликни бартараф этган ҳолда мураббийлар ва мухлислар ишончини оқлашга ҳаракат қиламан.\n- “Қизилқум” меҳмонда ўйнашига қарамай жиддий тарзда қаршилик кўрсатди. Рақиб ўйини ҳақида қандай фикр билдирасиз?\n- Барчага маълумки, “Қизилқум” таркибида ҳам уч-тўрт нафар тажрибали футболчилар тўп суришмоқда. Қолаверса, улар анча вақтдан бери битта жамоа шарафини ҳимоя қилиб келишмоқда. Навоийликлар ҳам чемпионатда юқори ўринлар учун курашишмоқда. Бугун ҳам рақибимиз ижобий натижани қайд этиш учун сўнгги дақиқаларгача курашишди. Омадимиз чопиб, ғалабани қўлга киритишни уддасидан чиқдик. Бундан ташқари, мухлисларни олдида юзимизни ёруғ бўлиши учун ғалаба қозонишни улардан кўра кўпроқ истаганимиз ва боримизни берганимиз учун ғалаба биз томонда бўлди.\n- Олдинда “Навбаҳор”ни Фарғонада “Нефтчи”га қарши кечадиган “водий дерби”си кутиб турибди. Бўлажак ўйин ҳақида нималар дея оласиз?\n- Фарғонада ўтадиган учрашувда ҳам мухлисларимизни хурсанд қилиш ниятидамиз. Албатта “Нефтчи”га қарши Фарғонадаги ўйинда осон бўлмайди. Иккинчи давранинг дастлабки икки баҳсида ғалаба қозонганимиз боис руҳий ҳолатимиз аъло даражада. Ўйиндан-ўйинга янада ёрқинроқ тарзда тўп суришни истаймиз. Шундай экан Фарғонадан ҳам фақат ғалаба билан қайтиб, ишқибозларимиз кайфиятини кўтаринки бўлишини таъминлашга ҳаракат қиламиз.